c: text/html

text:
DAGUPAN CITY---Asugatan so negosyanten akagater lan ikasal kasumpalan iyan paltogen ed baley na Binmaley diad luyag na Pangasinan.
Manpapaabig la ed ospital so biktiman si Randy Bautista ya akagamor na sugat diad laman to kasumpalan iyan paoranan ya bala na say duaran suspek na akalugan ed sakey motorsiklo.
Dakel so gagaween na biktima ed say pandausan na kasal to diad barangay Poblacion nen sinmabi so saray suspek san iya pinaltog.
Akabatik balet ed loob ya abong to so biktima kanian akakerew iya na tulong.
Diad follow-up operation na saray otoridad narel so sakey ya suspek na si Rodoldo Caamino, residente diad syudad na Dagupan kasumpalan iyan ituro na say akanengneng ed agawa.
Malet balet ya inburi na say suspek so saray paratang laban ed sikato.
Natan aantaen na saray pulis no antoy tuwan motibo ed krimen.

robotstxt: allowed

filter: keep


text:
Si Jehova et Organisadon Dios
“Say Dios et sakey a Dios na kareenan, aliwan gulo.”
1, 2. (a) Siopa so unonan pinalsa na Dios, tan panon ya inusar nen Jehova? (b) Akin et nibaga tayon organisado iray anghel?
SI Jehova, say Amalsa ed uniberso et organisado ed amin ya kimey to. Say inmunan pinalsa to et say bogbogtong ya espiritun Anak to ya tinawag a “Salita” lapud sikatoy manunan pinagkasangiyan na Dios. Say Salita et minilyon ya taon lan nanlingkor ed si Jehova ta oniay ibabaga na Biblia: “Diad gapo et wala lay Salita, tan say Salita et kaiba na Dios.” Tan onia ni nabasa tayo: “Amin a bengatla et apalsa diad panamegley [na Salita], tan ag-apalsa so anggan sakey a bengatla no aliwan diad panamegley to.” Masulok ya 2,000 taon lay apalabas, imbaki na Dios so Salita diad dalin. Bilang perpekton too, matoor ya ginawa nen Jesu-Kristo so linawa na Ama to.
2 Antis ya linma diad dalin so Anak na Dios, sikatoy matoor a nanlingkor bilang “uloen a komikimey” na Dios. (Uli. 8:30) Diad panamegley to et pinalsa nen Jehova so minilyon ni ran espiritun pinalsa diad tawen. (Col. 1:16) Oniay ibabaga na sakey a salaysay ed Biblia nipaakar ed sarayan anghel: “Libolibo so saray nanlingkor ed [si Jehova], tan samplonlibo ed maminsamplon libo so inmalagey ed arap to.” (Dan. 7:10) Sarayan dakdakel ya espiritun pinalsa et tinawag ya “ehersitos” o armada nen Jehova kanian nibagan organisado met ira.
3. Panon karakel iray bitewen tan planeta, tan akin ya nibagan organisado met ira?
3 Nen pinalsa nen Jehova so uniberso, nanggawa na dakdakel ya bitewen tan planeta ya agtayon balot nabilang. Unong ed sakey ya impanaral ya inreport na Houston, Texas, Chronicle, walay “300 sextillion [a bitewen], a mamitloy karakel tod samay datin iisipen na saray sientista.” Onia ni kuan na satan ya report: “Satan et 3 ya tumbokay 23 ya zero. Odino 3 trillion times 100 billion.” Saray bitewen et agrupo-grupo ed galaxy, tan kada galaxy et walaay binilyon o trilyon ni ingen iran bitewen, tan dakel ya planeta. Dakel ya galaxy so agrupo-grupo met ed tatawagen ya cluster ya agrupo-grupo met ed mas baleg iran supercluster.
4. Akin et duga labat ya isipen ya organisado met iray lingkor nen Jehova diad dalin?
4 Saray anghel diad tawen tan saray bitewen tan planeta ed uniberso et makapakelaw so inka-organisa ra. (Isa. 40:26) Kanian duga labat ya isipen ya oorganisaen met nen Jehova iray lingkor to diad dalin. Labay to ya mansiansia ran mauksoy, tan kaukolan itan lapud walay importantin kimey ya pagagawa tod sikara. Say maabig ya rekord na saray matoor ya lingkor nen Jehova nensaman tan natan et mabiskeg ya ebidensya ya tutulongan to ra tan sikatoy “sakey a Dios na kareenan, aliwan gulo.”
ORGANISADO IRAY LINGKOR NA DIOS NENSAMAN
5. Panon ya temporaryon naamper so gagala na Dios parad dalin?
5 Nen pinalsa nen Jehova so inmunan totoo, ingganggan to ra: “Manbunga kayo tan ondakel kayo, tan makmakan yo so dalin, tan sikato so patuloken yo: tan niiter ed sikayo so pakauley ed saray sirasira na dayat, tan pakauley ed saray manok ya atap ed saray tawen, tan amin a bengatla a mabilay ya onggalaw dia ed dalin.” (Gen. 1:28) Ondakel so pamilya na too diad organisadon paraan ya anggad makmakan da so interon dalin tan gawaen dan Paraiso. Nen nanrebelde si Adan tan Eva, temporaryon naamper itan ya gagala. (Gen. 3:1-6) Sinmabi panaon, anengneng nen Jehova a “say kabaglan na too ed dalin abalbaleg, tan mauges labat a lanang so amin a pimorekdek na nonot na puso to.” Lapud satan, ‘say dalin et inmuges ed arap na Dios, tan say dalin napno na karawalan.’ Kanian nandesisyon so Dios ya deralen toy amin a mauges panamegley na delap.
6, 7. (a) Akin et inabobonan nen Jehova si Noe? (Nengnengen so litratod gapo na artikulo.) (b) Antoy agawad amin ya totoon andiay pananisia nen panaon nen Noe?
6 Anggaman ontan, inabobonan nen Jehova si Noe ta sikatoy sakey ya toon “maptek tan nagnap ed saray kapolian to” tan “akiulop-ulop ed Dios.” Kanian sikatoy ingganggan nen Jehova ya manpaalagey na baleg a biong. (Gen. 6:8, 9, 14-16) Denesinyo so biong ya onletaw ed danum pian makaliktar iray totoo tan ayayep. Matulok ya ‘ginawa nen Noe so amin ya ingganggan na Katawan ed sikato,’ tan diad tulong na pamilya to, nipaalagey so biong diad organisadon paraan. Nen niloob la ray ayayep ed biong, inkapot la nen Jehova so puerta.
7 Nen sinmabi so Delap nen 2370 B.C.E., ‘aderal so amin a mabilay a bengatla ed tapew na dalin,’ balet inliktar nen Jehova si Noe tan say pamilya to diad biong. (Gen. 7:23) Kanian amin tayon walad mundo natan et nanlapud poli di Noe, saray ilalak to, tan saray kaasawaan da. Balet inatey ya amin iray totood paway na biong ta ag-ira dinmengel ed si Noe, “a managpulong na inkatunong.”
8. Antoy pakapatnagan ya walay maong ya panangorganisa ed Israel nensaman nen ingganggan ira na Dios ya onloob lad Insipan a Dalin?
8 Kalabas na masulok ya waloran siglo manlapud samay Delap, inorganisa na Dios iray Israelita pian magmaliw iran sakey a nasyon. Inorganisa toy amin ya aspekto na bilay da, lalo lad panagdayew da. Alimbawa, say arum ed sikara et manlilingkor bilang saserdote tan Levita. Inorganisa met na Dios iray bibii pian ‘manlingkor ed pinto na tolda na duypo.’ (Exo. 38:8) Balet nen ingganggan nen Jehova iray Israelita ya onloob lad Canaan, dakel ed sikara so andian lay pananisia kanian imbaga tod sikara: ‘Agkayo onloob ed saman a dalin, ya insipan kon panayaman yo, likud ed si Caleb ya anak nen Jefone, tan si Josue ya anak nen Nun.’ Si Josue tan Caleb labat so angipasabi na maong a balita kayari dan nan-espiya ed Insipan a Dalin. (Num. 14:30, 37, 38) Diad inlabas na panaon, pinili na Dios si Josue ya mangidaulo ed saray Israelita. (Num. 27:18-23) Antis to ran inloob ed Canaan, oniay imbaga nen Jehova ed sikato: ‘Manpabiskeg ka. Agka ontatakot, ta si Jehova a Dios mo wala ed sika ed anggan iner a laen mo.’
9. Antoy alikna nen Rahab ed si Jehova tan ed organisasyon to?
9 Say Dios ya Jehova et talagan walad si Josue anggan iner a laen to. Singa bilang, nen 1473 B.C.E., saray Israelita et mankakampo diad asingger ed syudad na Canaan ya Jerico. Angibaki si Josue na duaran lalaki ya man-espiyad Jerico tan ditan et akabat day sakey ya paabang a bii ya si Rahab. Nen sinmabi ray lalakin imbaki na ari na Jerico ya mananap ed sarayan espiya, inyamot ira nen Rahab diad atep na abung to pian ag-ira naerel. Oniay imbaga tod saramay Israelitan espiya: “Amtak a si Jehova initer to ed sikayo so dalin . . . , ta nadngelan mi no panon so impamaekat nen Jehova ed danum na Ambalanga a Dayat ed arap yo . . . tan no anto so ginawa yo ed duara ya ari na Amorreo.” Inkuan to ni: ‘Si Jehova a Dios yo so Dios ed tawen tan dalin.’ (Jos. 2:9-11) Sinuportaan nen Rahab tan na pamilya to iray totoo nen Jehova, kanian nen sinakop na saray Israelita so Jerico, sinegurado na Dios ya ag-ira kaiban naderal. (Jos. 6:25) Impanengneng nen Rahab so pananisia, tan nirespeto toy Jehova tan say organisasyon to.
ORGANISADO IRAY KRISTIANO NEN INMUNAN SIGLO
10. Antoy imbaga nen Jesus ed saray lider na relihyon na saray Judio nensaman, tan akin et ontay imbaga to?
10 Diad panangidaulo nen Josue, nantutumbokan ya asakop na saray Israelita iray syudad na Canaan. Balet diad masulok ya 1,500 a taon, aminpigapigan agnanmatoor iray Israelita. Nen imbaki nen Jehova so Anak to diad dalin, grabe lan talagay panrerebelde da tan ag-ira dinmengel ed saray propeta to, kanian tinawag nen Jesus so Jerusalem ya “managpatey na saray propeta.” (Basaen so Mateo 23:37, 38.) Impulisay na Dios iray lider na relihyon na saray Judio lapud ag-ira nanmatoor. Kanian imbaga nen Jesus ed sikara: “Say panarian na Dios so naekal ed sikayo tan niiter itan ed sakey a nasyon a mamapawala na saray bunga to.”
11, 12. (a) Antoy paneknek ya nen inmunan siglo et balo lan organisasyon so bebendisyonan nen Jehova, aliwa lan say bansan Israel? (b) Siopa ray nagmaliw ya membro na sayan balon organisasyon?
11 Nen inmunan siglo C.E., impulisay la nen Jehova so bansan Israel. Balet agto labay ya ibagan anggapo lay organisasyon to diad dalin ya matoor ed sikato. Nen Pentecostes 33 C.E., inter nen Jehova so panamendisyon to ed sakey ya balon organisasyon ya manguunor ed si Jesu-Kristo tan ed saray bangat to. Diad saman et manga 120 disipulo nen Jesus so nantitipon ed Jerusalem tan “biglan sinmabi so sakey ya ungol manlapud tawen a singa maksil a siplog na dagem, tan manungol ed loob na interon abung.” Insan “akanengneng ira na diladila a singa apoy tan niyutob iraya, tan walay sakey a dinmapo ed kada sakey ed sikara, tan napno ran amin na masanton espiritu tan nansalita ra na nanduruman lenguahe, unong ya inter na espiritu a salitaen da.” (Gawa 2:1-4) Sayan makapakelaw ya agawa et paneknek ya susuportaan nen Jehova iyan balon organisasyon ya tugyopen na saray disipulo na Kristo.
12 Diad saman met lanlamang ya agew, “ngalngalin talon libo a kamarerwa” so niarum a patumbok nen Jesus. Tan “nantultuloy met ya inyarum nen Jehova ed sikara iramay nilalaban.” (Gawa 2:41, 47) Talagan epektibo so impankimey na sarayan managpulong nen inmunan siglo kanian “nantultuloy a binmulaslas so salita na Dios, tan nantultuloy a dinmakel iray disipulo ed Jerusalem.” Diad tua, “dakdakel a saserdote so nagmaliw a mananisia.” (Gawa 6:7) On, dakel ya mauyamon indibidual so angawat ed katuaan ya impulong na saray membro na sayan balon organisasyon. Ag-abayag, pinaneknekan lamet nen Jehova ya susuportaan to iyan balon organisasyon nen ginapoan ton tiponen iray “totoo na nasyones” diad Kristianon kongregasyon.
13. Anton kimey so inter na Dios ed balon organisasyon to?
13 Malinlinew ed saray papatumbok na Kristo so kimey ya inter na Dios ed sikara. Nen walad dalin si Jesus, impanengneng toy alimbawa ta kayarin tampol na bautismo to et ginapoan to lay manpulong nipaakar ed “panarian na katawenan.” (Mat. 4:17) Imbangat nen Jesus iray disipulo to ya gawaen da met itan. Imbaga tod sikara: “Mantasi kayo nipaakar ed siak diad Jerusalem tan ed interon Judea tan Samaria tan diad sankaarawian a pasen na dalin.” (Gawa 1:8) Kasin atalosan na saray disipulo nen Jesus no antoy kaukolan dan gawaen? On! Aminsan nen walad Antioquia ed Pisidia si Pablo tan Bernabe, oniay makmakpel ya imbaga rad saray Judio ya onsusumpad sikara: “Kaukolan a salitaen mi nin unona ed sikayo so salita na Dios. Balet lapud agyo aawaten itan tan agyo ipapasen a makanepegan kayo ed bilay ya andi-anggaan, onla kami ed saray nasyon. Diad tua, oniay ingganggan ed sikami nen Jehova, ‘Tinuro ta ka bilang liwawa ed saray nasyon, pian sika so onkanan kilabanan anggad sankasampotan na dalin.’” (Gawa 13:14, 45-47) Manlapu la nen inmunan siglo, ipapakabat na organisasyon na Dios no antoy ginawa nen Jehova pian nilaban so totoo.
AKALIKTAR IRAY LINGKOR NA DIOS
14. Antoy agawad Jerusalem nen inmunan siglo, balet siopa ray akaliktar?
14 Dakel ya Judio so agdinmengel ed maong a balita nipaakar ed si Jesus, tan mamapaarap irad kadederal, ta oniay impasakbay nen Jesus ed saray disipulo to: “Sano nanengneng yo so Jerusalem ya apaliberan lay mankakampo iran armada, amtaen yo a magano lay pakaderal to. Kanian saramay walad Judea et ombatik la ed kapalandeyan, tan saramay walad loob na Jerusalem et ontaynan la, tan saramay walad kaumaan et agla ra onloloob ditan.” (Luc. 21:20, 21) Agawa itan ya impasakbay nen Jesus. Nen nanrebelde iray Judio, pinaliberan na armada na Roma ya indaulo nen Cestius Gallus so Jerusalem nen 66 C.E. Balet biglan inmatras irayan sundalo, kanian walay pankanawnawa na saray papatumbok nen Jesus ya taynan so Jerusalem tan Judea. Unong ed historian ya si Eusebius, dakel so binmaliw ed Ilog Jordan tan linma rad Perea. Nen 70 C.E., pinmawil so armada na Roma ya indaulo nen Heneral Tito tan dineral da so Jerusalem. Balet akaliktar iray matoor a Kristiano ta dinengel da imay pasakbay nen Jesus.
15. Anto ray sinungdoan na saray Kristiano nen inmunan siglo ya anggano wala iratan et dinmakel ni ran siansia?
15 Anggano wala ray kairapan, panamasegsegang, tan arum nin subok ed pananisia ya dinalan na saray patumbok na Kristo, dinmakel so nagmaliw ya Kristiano nen inmunan siglo. (Gawa 11:19-21; 19:1, 19, 20) Inmaligwas ed espiritual irayan inmuunan Kristiano ta bebendisyonan ira na Dios.
16. Antoy nepeg ya gawaen na kada Kristiano nen inmunan siglo pian mansiansian mabiskeg so pananisia ra?
16 Pian mansiansian mabiskeg so pananisia na sarayan Kristiano tan mankakasakey ira, kaukolan iran mansagpot. Nepeg ya makuli iran manaral na Kasulatan, regular ya onatendid saray pantitipon, tan maseseg ya manpulong. Organisadon maong iray kongregasyon nensaman. Wala ray mamatatken tan ministeryal a lingkor ya labalabay day ontulong, tan agunggonaan ya maong iray kongregasyon ed makulin pankikimey da. (Fil. 1:1; 1 Ped. 5:1-4) Tan seguradon naliliketan iray kongregasyon no ombibisita iray ombiabiahen manangasikaso, ya singa si Pablo! (Gawa 15:36, 40, 41) Makapadinayew so piparaan na panagdayew tayo natan ed saray Kristiano nen inmunan siglo. Misalsalamat tayo ta oorganisaen nen Jehova iray lingkor to, manlapu la nensaman anggad natan! *
17. Antoy aralen ed ontumbok ya artikulo?
17 Diad sarayan kaunoran ya agew legan ya manasingger so panampot na mundo nen Satanas, mapmaples ya onaabante so kabiangan na organisasyon nen Jehova a walad dalin. Kasin mibabansag kad satan? Kasin onaaligwas kad espiritual? Naaralan ed ontumbok ya artikulo no panon mon nagawaan itan.
^ par. 16 Nengnengen iray artikulon “Mandadayew Iray Kristiano Panamegley na Espiritu tan Katuaan” tan “Nantultuloy Iran Nankurang ed Katuaan” diad Say Panag-bantayan ya Hulyo 15, 2002. Nabasa so detalyado iran impormasyon nipaakar ed kabiangan na organisasyon nen Jehova a walad dalin ed brosyur ya Siopa ray Manggagawa na Linawa nen Jehova Natan?


text:
Kasin Saray Tasi nen Jehova et Sakey ya Kulto?
Andi, aliwan kulto iray Tasi nen Jehova. Imbes, Kristiano kami tan gagawaen mi anggaay nayarian min tumboken so alimbawa nen Jesu-Kristo tan iyaplika iray bangat to.
Anto ’tay kulto?
Nandurumay pakatalos na totoo ed salitan “kulto.” Balet, ikonsidera pay duaran maslak ya iisipen na totoo nipaakar ed saray kulto tan no akin ya ag-iratan onaplika ed sikami.
Iisipen na arum ya say kulto et balo odino agkabat ya relihyon. Saray Tasi nen Jehova et agnanggawa na balon relihyon. Imbes, say panagdayew mi et base ed ginawa na saray inmunan-siglon Kristiano ya saray alimbawa tan bangat da et walad Biblia. (2 Timoteo 3:
16, 17) Manisia kamin say Masanton Kasulatan so nepeg ya pangibasian na dugan panagdayew.
Iisipen na arum ya say kulto et mapeligron sekta na relihyon a walay sakey ya toon lider da. Ag-ipapasen na Saray Tasi nen Jehova so anggan siopan too bilang lider da. Imbes, tutumboken mi imbangat nen Jesus ed saray papatumbok to ya: “Saksakey so Pangulo yo, say Kristo.”—Mateo 23:10.
Aliwan kulto iray Tasi nen Jehova, imbes sayan relihyon et ontutulong ed saray membro to tan ed arum ya totood komunidad. Alimbawa, lapud ministeryo mi, dakdakel so atulongan ya nalabanay mauges iran bisyo, singa say panag-abuso na druga tan alak. Sakey ni, diad nanduruman bansa et wala ray klasen ikokondukta mi pian bangatan iray nilibon totoo ya manbasa tan mansulat. Tan aktibo kamin ontutulong no wala ray kalamidad. Gagawaen mi anggaay nayarian min manggaway maabig, a singa ingganggan nen Jesus ed saray papatumbok to.


text:
DAGUPAN CITY---Binmisita si PNP Chief Director General Allan Purisma dyad luyag na Pangasinan karuman unpyan kumustaen so iray gagaween dan aksyon na Pangasinan Provincial Police patungkol ed say agawan inpamaltog kinen Urbiztondo Mayor Ernesto Balolong Jr, sakey ya iskort tonya ya si PO1 Eliseo Ulanday tan sakey nen sibilyan nen imbeneg ya Sabado.
Onung ed kinen Police Chief Inspector Ryan Manongdo, Tagapagsalita na Pangasinan PNP kaiba ed say atalakay day ed say inpanbisita na opisyal so iray posiblen aliwa danya tan nu antoy gaween da ed say krimen.
Sengeg ed saya, inganggan nen Purisima ya mas paigtingin na kapulisan dyad luyag so presensya da ed say panamegley na checkpoint tan Oplan-Sita unpyan naiwasan so antokaman ya krimen ed probinsya.
Naantaan ya asampahan la na kaukulan ya kaso so iray suspek ya sikada di Eduardo de Guzman, 65 anyos ya residente na barangay Salomague Norte, Bugallon tan Marito "Mar" Sarmiento, 38 anyos, residente na Pangascasan, Bugallon ya inturo ya benben ya testigo na kapulisan.


text:
DAGUPAN CITY-Unsulok ya P500,000 so kandidad so adapol kasumpalan ya pu-ulan na sakey ya lakin walay deprensyad kanonotan so resthouse na sakey ya datin gobernador dyad luyag na Pangasinan.
Onung ed say istorya na iray caretaker na resthouse, anengneng danyan kimmalab ed alar so suspek ya si Eugene Panio,36-anyos ed Barangay Ariston ed baley na Asingan nu iner naalmuan so resthouse nen datin gobernador Raphael M. Colet tan pinuulan so bubong na abung.
Naantaan ya gawa labat iyad light materials sengeg unpyan maples ya timmayak so kabuuan tonya.
Kasumpal ya appulan so abung et nan-kantyaw ni so suspek ya anggapo lay nagawaan na Bureau of Fire Protection ya rumisponde lapudn adapol la ya.
Narel met na otoridad so suspek tan ipasilong ed eksaminasyon unpyan naantaan ya walay deprensya tonyad kanonotan.


text:
SAY PANAG-BANTAYAN (PANARALAN YA EDISYON) PEBRERO 2014
Aralen ed sayan isyu iray maaksion ya ebento ed Salmo 45. Ontulong met iya pian lalo tayon naapresya si Jehova a Dios bilang Manangitarya, Manangiliktar, tan sankaapitan ya Kaaro tayo.
Igalang so Kristo
—Say Maglorian Ari!
Akin et importante ed sikatayo natan iray ebenton adeskribe ed Salmo 45?
Manliket ed Pankasal na Kordero!
Siopa so nobya, tan panon ya abayag lan ipaparaan na Kristo so nobya to parad pambansal da? Siopa ray miliket ed sayan kasal?
Atumangan so Balo ya Taga Zarepat Lapud Pananisia To
Say inkioli na anak na balo et sakey ed saray agawad bilay ton amabiskeg ed pananisia to. Antoy naaralan tayod sayan bii?
Si Jehova
—Say Manangitarya tan Manangiliktar Tayo
Apresyaen si Jehova’n Dios bilang Ama tayod tawen. Amtaen no panon mon napabiskeg so relasyon mod Dios bilang say Makapadinayew ya Manangitarya tan Manangiliktar.
Si Jehova
—Say Sankaapitan ya Kaaro Tayo
Aralen so alimbawa nen Abraham tan Gideon, saray maapit ya kakaaro nen Dios ya Jehova. Antoy gawaen tayo pian magmaliw itayon kaaro nen Jehova?
Tepetepet na Saray Manbabasa
Antoy basiyan na saray Judio nen inmunan siglo akin et ‘tatalaranan’ day Mesias?
Onnengneng ed “Karakpan nen Jehova”
Inapresya nen David ya ari na Israel nensaman so uksoyan na Dios ed dugan panagdayew. Panon tayon panliketan so dugan panagdayew natan?
100 Taon ya Istorya na Pananisia
Sayan taon so koma 100 ya anibersaryo na unaan ya impangipalabas ed “Photo-Drama of Creation,” a ginawa pian ombiskeg so pananisia ed Biblia bilang Salita na Dios.


text:
SAY PANAG-BANTAYAN (PANARALAN YA EDISYON) MARSO 2014
Diad sayan isyu, amtaen no panon ya mansiansian masakripisyo tan positiboy panmoria tayod sarili tayo. Panon tayon naasikaso iray maedad lan agagi tan kakanayon?
Sabien so Puso na Saray Agmananisian Kakanayon
Antoy naaralan tayo ed paraan na impantrato nen Jesus ed saray kakanayon to? Panon tayon ninabang so katuaan ed saray kapamilyaan tayon dumay relihyon da o talagan agmanisia ed Dios?
No Panon ya Mansiansian Masakripisyo
Walay agnaliklikas ya kalaban ya nayarin mangekal ed inkamasakripisyo tayo. Aralen ed sayan artikulo no anto itan tan no panon tayon usaren so Biblia pian nalabanan itan.
No Panon ya Mansiansian Positibo
Akin et dakel so negatiboy kanonotan da? Aralen ed sayan artikulo no panon tayon usaren so Biblia pian mansiansian positibo so panmoria tayod sarili tayo.
Panagdayew na Pamilya—Panon Yon Mas Na-enjoy?
Amtaen so gagawaen na arum diad panagdayew na pamilya ra ya nayari yo met ya salien.
Igalang Iray Maedad La
Amtaen so panmoria na Dios ed saray maedad la. Anto ray responsabilidad na saray adulton ananak ed saray maedad lan atateng da? Panon ya napagalangan na kongregasyon iray maedad lan agagi?
Pangasikasod Saray Maedad La
Kaukolan ya pantongtongan na maedad lan atateng tan ananak iray plano tan desisyon antis ya onsabi ‘iray mauges ya agew.’ Panon dan nagawaan itan?
Say Salitam—Kasin “On insan Andi”?
Nepeg ya tooren na saray Kristiano so salita da. Agtayo ibabagay ‘on’ insan magmaliw lanlamang ya ‘andi.’ Panon to no kaukolan tayon kanselaen so sakey ya appointment? Aralen so alimbawa nen Apostol Pablo.


text:
APENDISE
Kasin Disyembre so Inkianak nen Jesus?
AG-IBABAGA na Biblia no kapigan so inkianak nen Jesus. Anggaman ontan, mangiiter itan na makatunongan a rason pian napaneknekan a sikato so agnianak ed Disyembre.
Nodnonoten pa iray kipapasen na tiempo ed satan a peryodo na taon diad Betlehem, a nianakan nen Jesus. Ambetel tan mauran so tiempo ed bulan na saray Judio a Chislev (a mipetekan ed Nobyembre/Disyembre). Say bulan kayari na satan et say Tebet (Disyembre/Enero). Satan so bulan na taon a sankabetelan, a sagpaminsan ya onuran na niebe diad saray nipalpalandey a pasen. Amtaen tayo no anto so ibabaga na Biblia nipaakar ed klima ed satan a rehyon.
Impabitar na managsulat na Biblia a si Esdras a say Chislev et kabkabat bilang say bulan ya ambetel tan mauran so tiempo. Kayari ton imbaga a walay ulop na totoo a nandaragup ed Jerusalem ed “komasiam a bulan [Chislev], ed komaduamplo ya agew na bulan,” impaamta nen Esdras a saray totoo et “sigigiwgiw nisengeg ed . . . baleg ya uran.” Nipaakar ed kipapasen na tiempo ed saman a peryodo na taon, oniay inkuan a mismo na saray nandaragup a totoo: “Sikato so panaon na dakel ya uran, tan agmi nayarian so manalagey ed paway.” (Esdras 10:9, 13; Jeremias 36:22) Agpankelawan sirin no akin a saray managpastol a manaayam ed satan a rehyon et wala la’d loob na abung tan akapukok la iray pulok da ed labi sano onsabi so Disyembre!
Balet ta ibabaga na Biblia a saray managpastol et walad kaumaan a manpapastol ed saray pulok da diad samay labi na inkianak nen Jesus. Diad tua, ipapabitar nen Lucas a managsulat na Biblia a diad saman a panaon et saray managpastol so “manaayam ed uma, tan babantayan da a pampupuyatan ed labi so ayayep da” diad asingger ed Betlehem. (Lucas 2:8-12) Imanoen pa a saray managpastol et manaayam ed uma, ya aliwa labat a manaakar-akar ed paway legan na sanagew. Ipapastol da iray pulok da ed kaumaan diad labi. Kasin mitunosan itan a deskripsion a panaayam ed paway diad makaketel tan mauran a tiempo ed Betlehem no Disyembre? Andin balot. Saray kipapasen sirin sanen nianak si Jesus so mangipabitar a sikato so agnianak ed Disyembre. *
Eksakton imbaga ed sikatayo na Salitay Dios no kapigan so impatey nen Jesus, balet ta daiset labat a detalye so intarya na satan nipaakar ed direktan pakapatnagan no kapigan so inkianak to. Saya so mangipanonot ed saray salita nen Arin Solomon: “Say sakey a maong a ngaran sikato so magmaong nen say mabli a larak; tan say agew na ipatey, nen say agew na kianak.” (Eclesiastes 7:1) Agpankelawan sirin no akin ya itatarya na Biblia so dakel a detalye nipaakar ed ministeryo tan impatey nen Jesus balet ta dagdaiset a detalye so nipaakar ed panaon na inkianak to.
^ par. 1 Parad kaaruman ya impormasyon, nengnengen so pahina 176-9 na Reasoning From the Scriptures, ya impalapag na saray Tasi nen Jehova.
[Litrato ed pahina 221]
Sanen nianak si Jesus, saray managpastol tan saray pulok da so walad kaumaan diad labi


text:
DAGUPAN CITY- Narel la so sakey nid saray pinmugan preso diad Urdaneta City Headquarters nen imbeneg ya agew na Miyerkules Mayo 28.
Onong ed kinen supt. Jeffrey Fanged, hepe ng Urdaneta City PNP, kinabat so narel ya si Cornelio Obedoza, ya say kaso so walay koneksyon ed illegal ya droga. Narel iya karuman na kabuwasan diad barangay San Raymundo, Ramos, diad luyag na Tarlac.
Impalapag nen Fanged ya manlapu la nen akatakas iya so agda tinundaan so pananap ed sikato anggad akasabi rad Angeles, Pampanga anggad atunton da iyad diad abong na kapinsan ton chief tanod diad barangay San Raymundo.
Kaleganan tonya, aaralen dan kasuan met so so kapinsan to lapud inpanamot ed say pinmugan preso.
Akabayan ya akagetar la komon ya ipalima si Obedoza kaiba so sakey nin preso diad Bureau of Jail Management and Penology (BJMP) balet agga atuloy lapud intakas da.


text:
DAGUPAN CITY---Kinmerew ya tulong diad istasyon na pulis so sakey san ina pian idalem so so sakey laki kasumpalen ya molestyaen so kalangweran na biktima ed syudad na San Carlos diad luyag na Pangasinan.
Onong ed say reklamo na biktiman inyamot da ed ngaran na Kris, 15-anyos na residente ed Rizal Avenue, San Carlos City, inangoban kuno iya na say kaabay dan suspek ya managdait san inegnaan to met so beneg san pribadon parte ya laman ton nia.
Mangbalet akabatan ya agawa iya nen July 18, nen inbeneg ya taon.
Onong ed say biktima lapod takot to kanian agga met iya tampol na akapandalem anggad akala met kuno iya na kasil ya linawa san indalem to ed ina ton ya tampol met na inibaan da ed pulis ya nandalem.
Agagetar met na inpasilong ed eksaminasyon so biktima pian naantaan ni iya ed positibon agalaw.


text:
DAGUPAN CITY---Inatey so sakey 43-anyos ya laki kasumpalan iyan paltogen na dilin ama ton nia ed syudad na San Carlos diad luyag na Pangasinan.
Akagamor na tama na bala diad pagew so biktiman si Roberto Benitez, residente ed barangay Pangalangan diad abitlan syudad nanlapod improvised shotgun ya inosar na say ama ton nia.
Agga makapanisia si Ginang Imelda Benitez ed say agawad anak ton nia lapod mismon say masiken to so nangawa ed saya osar so sakey sumpak.
Nanaogep ed saman so biktima diad salas da nen paltogen iya na say ama ton si Teofilo Benitez 69-anyos kasumpalan iran man kolkol.
Agga balet anta natan na say ina no segepan na kaso so masiken to lapod wala met kunoy iindaen ton nian sakit.
Kusa met ya sinmuko so suspek ya manbabawi met ed say ginawa to.
Natan et akakulong la iya san naaarap ed kaso.


text:
DAGUPAN CITY- Kinumpirma nen director Wesley Rosario ng Bureau of Fisheries and Aquatic Resources (BFAR) ya nawalaan na neptide diad luyag na Pangasinan ed unsublay ya simba.
Onong ed kinen Rosario, diad sarayan panaon so makalnay agos na danum kanyan agga makapanproduce na oxygen so dayat. Papagaan ya mas lalon unbagsak so oxygen level diad dayat ya pansengegan na fishkill.
Imbaga ton legan ya masakbay ni so manbawas la na sira iray mankokomponi na sira piyan nawalaan ira na oxygen.
Kaleganan tonya, nilinew nen director Rosario ya agga nanlapud sikara so pasakbay ya unbabagsak so oxygen level diad Western Pangasinan.
No nanonotan, apabalitan unbabagsak so oxygen level diad abitlan lugar. Say sangkaonoran dan rekord et sani nen April 25 no iner diad abitlan monitoring so sobran aleksab so oxygen level na dalem na dayat.


text:
Anda, Pangasinan
Ipatalos yo pa ya ed salitan Pangasinan. Sarag yon dagdagan o bawasan. Salamat.
Say Anda sakey pulo-baley ed luyag na Pangasinan, Filipinas. Say Salitan Bolinao sakey salitan ed saray totoo na Anda . Say Isla na Anda et asinger ed Hundred Islands, ya sakey ed sara may baybay na darayewen daray turista ya . Say Mayor to natan et si Nestor Pulido na datin Bokal ya probinsya'y Pangasinan tan asawa to'y Alicia Pulido ya sikato nata'y balon Bokal na dati met ya Mayor na Anda.
Say Baley na Anda et kabat met ed tawag na "Mother of the Hundred Islands"
Onong ed 2000 census, walay population to ya 32,833 ya too diad 6,546 ya pamilya.
Listaan na Barangay[edit | edit source]
Say Anda walay 18 ya barangay.


text:
Pambilay Base ed Prinsipyo na Biblia
Blood Transfusion
—No Anto La Natan so Ibabaga na Saray Doktor
Babalawen na arum iray Tasi nen Jehova lapud ag-ira manpapa-blood transfusion. Antoy ibabaga na pigaran doktor nipaakar ed satan?
“Bulos Ak la Natan”
Amtaen no panon ya akatulong so Biblia ed sakey a laki ya itunday panagsigarilyo, panagdruga tan panagbuanges.
Uumanen na Biblia so Bilay—Oktubre 2012
Panon ya intunda na duaran too iray bisyo ra singa say kakainum na alak tan panguusar na druga, tan nagmaliw a maliket?


text:
Naandi ni Kasi Paniirap?
Kasin say ebat mo et . . .
on?
andi?
seguro?
SAY IBABAGA NA BIBLIA
“Ponasen [na Dios so] amin iray luad mata ra. Anggapo lay patey, ermen, akis, tan sakit; naandipat la ray gendat a bengatla.”
SAY LABAY YA IBAGA NA SATAN
Aliwan say Dios so panlalapuay problema.
Nasasakitan so Dios ed paniirap tayo.
Seguradon naekal so paniirap.
TUA KASI IBABAGA NA BIBLIA?
On, tan nia so duaran rason:
Aglabay na Dios ya walay manirap tan naagrabiado. Nengnengen no antoy alikna nen Jehova a Dios sanen amaltrato iray totoo to nensaman. Ibabaga na Biblia ya sikatoy nanermen a maong lapud saray “mamapairap ed sikara.”
—Uko-ukom 2:18.
Kabusol na Dios iray manggagaway mauges ed kapara dan too. Singa bilang, ibabaga na Biblia a “saray liman managpatey na totoon anggapoy kasalanan” et kabusol to.
—Probirbio 6: 16, 17, Maung a Balita.
Inaro itayo na Dios bilang indibidual. Amta na “balang too so dili a salot to tan say dili ya ermen to,” tan amta met itan a mismo nen Jehova!
—2 Awaran 6:29, 30.
Panamegley na Panarian to, asingger lan ekalen nen Jehova so paniirap na kada too. (Mateo 6:
ISIPEN PA
Akin ya aabuloyan na Dios so paniirap?
Nabasa so ebat na Biblia diad ROMA 5:


text:
Anto so Panagaral na Biblia?
Iyoopresi na Saray Tasi nen Jehova so libren panagaral na Biblia ya ontutulong pian naebatan so dakel a tepet, singa say:
Siopa so Dios?
Talaga kasin iyaansakit ak na Dios?
Panon a magmaliw ya mas maliket so relasyon mi nen asawak?
Panon a magmaliw ya maliket so bilay ko?
Wadia ray ebat ed saray mabetbet ya itetepet nipaakar ed gagawaen min panagaral na Biblia.
Panon ya gagawaen so panagaral? Pantotongtongan mi sakey ya topic singa say “Dios” odino “panangasawa” tan aanapen iray bersikulod Biblia ya mikonektaan ed satan. Diad pangikomparad saray bersikulo, natatalosan mi no anton talagay ibabangat na Biblia nipaakar ed satan, diad ontan et aabuloyan mi Biblia ya mangipaliwawad sarili to.
Pian natulongan kamid panagaral na Biblia, uusaren mi so libron Anto so Peteg ya Ibabangat na Biblia? Kaibad saray topic ya ipapaliwawa na sayan libro et no antoy ibabaga na Biblia nipaakar ed Dios, si Jesus, tan nagawad arapen.
Pigay nagastos ed panagaral na Biblia? Libre so panagaral na Biblia ontan met ed saray usaren.
Panon kabayag so panaral? Dakel so mangigagana na sakey oras odino masulok ni parad satan. Balet ta nayarin i-adjust dependid eskedyul mo.
Antoy nagawa no manpaiyaral ak na Biblia? No nan-request ka a paiyaralan, walay Tasi nen Jehova ya onlad lugar tan oras ya kombeniented sika. Ipanengneng tod sika diad loob na pigaran minuto no panon a gagawaen so panagaral na Biblia. No nagustoan mo, sarag yon ituloy.
No manpaiyaral ak na Biblia, kasin kaukolan ak ya magmaliw a Tasi nen Jehova? Andi. Labalabay na saray Tasi nen Jehova ya ibangat iray totoo nipaakar ed Biblia, balet ta agmi ra pipiliten a magmaliw ya membro na relihyon mi. Imbes, marespeto min ipapasabi iray bangat na Biblia, ta amta min kada sakey et walay kanepegan ton manpili no antoy panisiaan to.—1 Pedro 3:15.


text:
APENDISE
Jesu-Kristo
—Say Insipan a Mesias
PIAN natulongan itayon nabidbir so Mesias, pinuyanan nen Jehova a Dios so dakel iran propeta ed Biblia a mangitarya na saray detalye nipaakar ed kianak, ministeryo, tan say ipatey na sayan insipan a Manangisalba. Amin na saratan a propesiya na Biblia so asumpal ed si Jesu-Kristo. Makapakelkelaw so inkasusto tan inka-detalyado na saratan. Pian niyilustra itan, konsideraen tayo so pigaran propesiya ya angipasakbay ed saray nagawa ed kianak tan inkaugaw na Mesias.
Impasakbay nen propeta Isaias a say Mesias so manlapu ed poli nen Arin David. (Isaias 9:7) Si Jesus so peteg a nianak ed linya nen David.
Si Miqueas, a sananey nin propeta na Dios, so angipasakbay a sayan ugaw so magmaliw a manuley diad ilabas na panaon tan sikato so iyanak ed Betlehem Efrata odino “Belen Efrata.” (Miqueas 5:2) Diad panaon na inkianak nen Jesus, wala so duaran baley ed Israel ya inngaran a Betlehem. Say sakey et walad asingger na Nazaret diad mamaamianen a rehyon na bansa, tan say sananey et diad asingger na Jerusalem ed Juda. Say Betlehem ya asingger ed Jerusalem so datin tinawag ya Efrata. Si Jesus so nianak ed satan a baley, unong ya eksakton impasakbay na propesiya!
Impasakbay ni na sananey a propesiya na Biblia a say Anak na Dios so tawagen a ‘manlapu ed Ehipto.’ Say ugaw nin Jesus so inawit ed Ehipto. Insan sikato so insempet kayari na impatey nen Herodes, kanian asumpal so propesiya.
Diad tsart ed pahina 200, saray teksto ya akalista ed silong na paulon “Propesiya” so walaan na saray detalye nipaakar ed Mesias. Ipangasin ikompara iratan ed saray tekston akalista ed silong na paulon “Kasumpalan.” No gawaen tayo itan, lalon napabiskeg so pananisia tayo ed inkamatua na Salitay Dios.
Legan mon aaralen irayan teksto, tandaan a saramay nipropesiya et nisulat pigan lasus a taon ni so apalabas antis na inkianak nen Jesus. Oniay inkuan nen Jesus: “Kaukolan a nasumpal so sarayan amin a bengatla, a nisulat nipaakar ed siak diad ganggan nen Moises, tan saray propeta, tan saray Salmo.” (Lucas 24:44) Unong a pepekderan na mismon kopyam na Biblia, talagan asumpal iratan ed kada detalye!


text:
DAGUPAN CITY---Akabat la so grupon nangetman man-hold up ed sakey Gemline pawnshop diad syudad na Dagupan nen inbeneg ya agew na Sabado.
Diad ginawan case conference na Dagupan City PNP ed sayan ngarem kinabat na saray pulis so grupon "Ga-ga hold up gang" so walad benegan na sayan insedente.
Akabatan ya man ooperate aliwa labat diad luyag na Pangasinan so grupo no agga anggad ed Metro Manila ya suspek met ira ed pigaran kidnapping ya agawa ed National Capital Region.
Pawan tubon Visayas san Mindanao so pigaran miyembro ed sayan grupo.
Akagetar met lan segepan na kason attempted robbery, attempted homiscide san direct assault so saray suspek na di Jonne Tamalla, Bernard Tolentino, alyas Ogie, san Eprahim John Evangelista alyas Paeng, legan na agga ni akabat so apatey ya suspek.
Natandaan ya nen ka-agwan na Sabado, genetman looban na walad samploran armadon lalaki so BHF Gemline Pawnshop diad A.B. Fernandez Avenue ed syudad ya tampol na arespondian na kapulisan diad tulong met la ed say impormasyon ed say akatakas ya gwardiya na nilooban ya pawnshop.


text:
Calasiao, Pangasinan
Say Calasiao sakey baley ed luyag na Pangasinan, Pilipinas. Say Calasiao ay nanlapo ed salitan "LASI".Na Labay ton ibaga ay dalin ya karol. Say baley ed Calasiao ay kabat ed produktong puto,blacksmith,bukayo tan tinapa. Say pista'y puto ed Calasiao ay nagagawa maminsan ed sakey taon. nanlapo'y ngaran to ya dyad sa may kakanen ya say tawag ay puto.
Onong ed 2000 census, walay populasyon to ya 77,039 ya too diad 15,020 ya pamilya. Dyad Calasiao nanengneng so pilgrim site ya Señor Divino Tesoro san sa may saksakey ya NCCA diyad Pangasinan, Sts. Peter & Paul Parish Church.
Listaan na Barangay[edit | edit source]
Say Calasiao walay 24 ya barangay.
Kayarian na Populasyon[edit | edit source]
The people speak the Pangasinan language, the dominant language in Central Pangasinan. Ilokano, Tagalog, and English are also widely spoken.


text:
KAPITULO DOSE
Panagbilay a Makapaliket ed Dios
Panon mon nakaaro so Dios?
Diad anton paraan a nalalanor ka ed angat nen Satanas?
Anton kagagawa so agmakapaliket ed si Jehova?
Panon kan makapambilay ed paraan a makapaliket ed Dios?
1, 2. Mamitla na pigaran alimbawa na totoo ya impasen nen Jehova bilang maapit a kakaaro to.
ANTON klase na too so labay mon nakaaro? Maseguron labay mon nakaulop imay kaparam ed panmoria, paniinteresan, tan estandarte. Tan nasagyat ka ed samay walaan na maabig iran kalidad, a singa say pagmaliw a matua tan mapangasi.
2 Diad interon awaran, amili so Dios na pigaran totoo a magmaliw a maapit a kakaaro to. Alimbawa, si Abraham so tinawag nen Jehova a kaaro to. (Isaias 41:8; Santiago 2:23) Tinukoy na Dios si David bilang “toon pakaliliketan ko” lapud ontan a klase na too so aaroen nen Jehova. (Gawa 13:22, Maung a Balita) Tan impasen nen Jehova si propeta Daniel bilang say “balbaleg ya inadaro.”
3. Akin a pinili nen Jehova so pigaran totoo a magmaliw a kakaaro to?
3 Akin ya impasen nen Jehova si Abraham, David, tan si Daniel bilang kakaaro to? Bueno, oniay imbaga to ed si Abraham: “Tinulok mo so boses ko.” (Genesis 22:18) Onapit si Jehova ed saramay mapaabeban manguunor ed ganggan to ed sikara. “Talinengen yo so boses ko,” so inkuan to ed saray Israelita, “et siak naani Dios yo, et sikayo naani so baley ko.” (Jeremias 7:23) No tuloken mo si Jehova, magmaliw ka met a kaaro to!
PAPABISKEGEN NEN JEHOVA IRAY KAKAARO TO
4, 5. Panon ya ipapanengneng nen Jehova so biskeg to ed biang na totoo to?
4 Isipen pa so kabaliksan na pakapikaaro ed Dios. Ibabaga na Biblia ya aanapen nen Jehova iray pankanawnawa pian ‘ipatnag so biskeg to ya ontulong ed saray ayadyari so puso ra a dapit ed sikato.’ (2 Awaran 16:9) Panon a nipanengneng nen Jehova so biskeg to ed biang mo? Sakey lan paraan et say nipabitar ed Salmo 32:8, ya oniay nabasa tayo: “[Siak si Jehova] bilinen ta ka tan ibangat ta ka ed dalan a nepeg mo a laen. Simbawaen ta ka a sinenengneng so matak ed sika.”
5 Agaylan makapasagyat itan a balikas na panangiyansakit nen Jehova! Iter to ed sika so nakaukolan a totontonen tan bantayan to ka legan mon iyaaplika itan. Say Dios so malabay ya ontulong ed sika pian natepelan mo iray subsubok. (Salmo 55:22) Kanian no manlingkor ka ed si Jehova ed interon pusom, magmaliw kan singa samay salmista a matalek ya angikuan: “Impasen ko a naynay si Jehova ed unaan ko. Lapu ed sikato et wala ed nikawanan ko, agak natenyeg.” (Salmo 16:8; 63:8) On, natulongan ka nen Jehova a makapambilay ed paraan a makapaliket ed sikato. Balet, unong ya amtam la, walay sakey a kabusol na Dios a malabay a mangamper ed sika a manggawa ed satan.
ANGAT NEN SATANAS
6. Anto so akusasyon nen Satanas nipaakar ed saray totoo?
6 Insalaysay na Kapitulo 11 na sayan libro no panon ya inangatan nen Satanas a Diablo so inkasoberano na Dios. Inyakusa nen Satanas a say Dios et matila tan impasagilig to ni ya agmakatunongan si Jehova ed agto impangiyabuloy ed si Adan tan Eva a mandesidin bukor no anto so maong tan mauges. Sanen nankasalanan si Adan tan Eva tan say dalin et ginmapo lan napano na ilalak da, kinuestion nen Satanas so motibo na amin a totoo. “Aliwan say panangaro ed Dios so rason no akin a manlilingkor ira ed sikato,” so inyakusa nen Satanas. “Abuloyan yo ak, ta pabenegen ko ed Dios so siopaman.” Ipapatnag na salaysay nipaakar ed toon manngaray Job ya ontan so impangipasen nen Satanas. Siopa si Job, tan panon so impakalanor to ed angat nen Satanas?
7, 8. (a) Akin a nikadkaduma si Job ed limog na totoo diad saman a panaon? (b) Panon a kinuestion nen Satanas so motibo nen Job?
7 Nambilay si Job manga 3,600 a taon lay apalabas. Sikatoy maong a too, lapud oniay imbaga nen Jehova: “Anggapo so singa sikato ed dalin, a naskey tan matunong a laki, sakey a matakot ed Dios, tan pinmaliis a nanlapu ed mauges.” (Job 1:8) Si Job so makapaliket ed Dios.
8 Kinuestion nen Satanas so motibo nen Job diad panlilingkor to ed Dios. Oniay imbaga na Diablo ed si Jehova: “Agka ta nanggawa na alar ed liberliber [nen Job], tan dia ed liberliber na abung to, tan ed liberliber na amin a wala ed sikato, ed amin a diking? Benendisyonan mo so kimey na saray lima to, tan say kayarian to minmunat ed dalin. Balet yunat mo so limam natan, tan diwiten mo so amin a wala ed sikato, et ikaindan to ka ed lupam.”
9. Panon so inkiwas nen Jehova ed angat nen Satanas, tan akin?
9 Ikakatunongan sirin nen Satanas a manlilingkor si Job ed Dios lapud saray nagagamoran to. Inyakusa met na Diablo a no nasubok si Job et ibeneg to so Dios. Panon so inkiwas nen Jehova ed satan ya angat nen Satanas? Lapud say isyu et mangilalanor ed motibo nen Job, inabuloyan nen Jehova a suboken nen Satanas si Job. Diad onian paraan et ombitar no kasin inaro nen Job so Dios odino andi.
ASUBOK SI JOB
10. Antoran subok so asagmak nen Job, tan panon so inkiwas to?
10 Sinubok a tampol nen Satanas si Job ed nanduruman paraan. Arum ed saray ayayep nen Job so tinakew, tan say arum et pinapatey. Maslak ed saray ariripen to et pinatey. Saya so nanresulta ed impanirap to ed bilay. Agawa so sananey nin trahedya sanen inatey so samploran ananak nen Job lapud maksil a bagyo. Balet, anggaman ed saratan a makapasinagem ya agawa, “agnankasalanan si Job, tan agto tinetel so Dios.”
11. (a) Anto so komaduan akusasyon nen Satanas nipaakar ed si Job, tan panon so inkiwas nen Jehova? (b) Panon so inkiwas nen Job ed manot-ot a sakit to?
11 Agtinmunda si Satanas. Nayarin inisip to ya anggano asungdoan nen Job so inkaandi na kaykayarian to, ariripen to, tan ananak to, benegan nen Job so Dios no sikato so mansakit. Inabuloyan nen Jehova si Satanas a mangidapo ed si Job na makapadimla tan manot-ot a sakit. Balet anggan satan et ag-amakapuy ed pananisia nen Job ed Dios. Imbes, oniay mapekder ton imbaga: “Angga ed ompatey ak agko ekalen so inkaskey ko a manlapu ed siak”!
12. Panon ya inebatan nen Job so angat na Diablo?
12 Ag-amta nen Job a say panlalapuan na saray problema to et si Satanas. Lapud agto amta iray detalye nipaakar ed angat na Diablo ed inkasoberano nen Jehova, mapaga si Job ya ompano say Dios so panlalapuan na saray problema to. (Job 6:4; 16:11-14) Balet, pinansiansia to so katooran to ed si Jehova. Tan lapud nanmatoor si Job, apaneknekan a palso so akusasyon nen Satanas a si Job so manlilingkor labat ed Dios lapud walay nagugunggona to!
13. Anto so agawa lapud nanmatoor si Job ed Dios?
13 Say impanmatoor nen Job so angiter ed si Jehova na mapuersan ebat ed makapainsulton angat nen Satanas. Si Job so talagan kaaro nen Jehova, tan sikato so tinumangan na Dios lapud matoor a kurang to.
NO PANON KAN NALALANOR
14, 15. Akin a nibaga tayo a say angat nen Satanas a mangilalanor ed si Job so onaplika ed amin a totoo?
14 Say isyu nipaakar ed katooran ed Dios a pinalesa nen Satanas so aglambengat para ed si Job. Sika so nalalanor met. Saya so nipabitar diad Uliran 27:11, ya onia so inkuan na Salita nen Jehova: “Ana’ko, onkabat ka, tan paliketen mo so pusok, pian naebatan ko so mamalaw ed siak.” Saratan a salita, a nisulat kayari na nilasus taon manlapu la’d impatey nen Job, so mangipapatnag a siansia nin aangatan nen Satanas so Dios tan aakusaan to niray lingkor To. Sano manbibilay itayo ed paraan a makapaliket ed si Jehova, sikatayo so diad tua et mitutulongan ed pangebat ed saray palson akusasyon nen Satanas, tan diad ontan et napapaliket tayo so puso na Dios. Anto so liknaan mo ed satan? Agta alay abig so pakapibiang ed pangebat ed saray palson akusasyon na Diablo, anggano mankabaliksan itan na pigaran pananguman ed bilay mo?
15 Imanoen pa so imbaga nen Satanas: ‘Amin a wala ed too et iter to nipaakar ed bilay to.’ (Job 2:4) Diad impangibaga ton “too,” impabitar nen Satanas a say akusasyon to so aglambengat onaplika ed si Job noagta ed amin a totoo. Sakey itan ya importantin tuloy a punto. Kukuestionen nen Satanas so katooran mo ed Dios. Labay na Diablo ya agmo tuloken so Dios tan taynan mo so matunong a kabibilay mo sano onlesa iray kairapan. Panon kasi itan a gawaen nen Satanas?
16. (a) Diad panamegley na antoran metodo a papasyaen nen Satanas a pabenegen so totoo manlapud Dios? (b) Panon a nayarin usaren na Diablo irayan metodo ed sika?
16 Unong a nipaliwawa la ed Kapitulo 10, uusaren nen Satanas iray nanduruman paraan pian pabenegen to so totoo manlapud Dios. Diad sakey a dapag, sikato so onaataki a “singa omoang a leon a mananap na buagen to.” (1 Pedro 5:8) Kanian napatnagan so impluensya nen Satanas sano saray kakaaro, kakanayon, odino arum nira et onsusumpa ed panaaral mo na Biblia tan ed pangiyaaplikam ed nanaaralan mo. * (Juan 15:19, 20) Diad biek a dapag, si Satanas et ‘pagmamaliwen toy inkasikato a singa anghel na liwawa.’ (2 Corinto 11:14) Nayarin usaren na Diablo so masilib iran paraan pian nibalang to ka tan naingganyo to kan mangipulisay ed maridios a kabibilay. Uusaren to met so pakadismaya, a nayarin ipalikna to ed sika ya agmo napapaliket so Dios. (Uliran 24:10) Balanglan si Satanas so onkikiwas a singa “omoang a leon” odino mankukunwarin “anghel na liwawa,” say angat to et agnin siansia anguman: Ibabaga to a sano nipaarap ka ed saray subok odino tukso, ontunda ka lan manserbi ed Dios. Panon mon naebatan itan ya angat to tan paneknekan so katooran mo ed Dios, a singa si Job?
UNOREN IRAY GANGGAN NEN JEHOVA
17. Anto so manunan rason no akin ya unoren iray ganggan nen Jehova?
17 Naebatan mo so angat nen Satanas diad pambilay mo ed paraan a makapaliket ed Dios. Anto so lalanoren na saya? Oniay ebat na Biblia: “Aroen mo si Jehova a Dios mo ed amin a pusom tan dia ed amin a kamarerwam, tan dia ed amin a pakayarim.” (Deuteronomio 6:5) Legan ya onaaralem so panangarom ed Dios, pampilalekan mo so manggawa ed kakaukolanen to ed sika. “Saya so aro na Dios,” so insulat nen apostol Juan, “a sumpalen tayo so saray ganggan to.” No inarom si Jehova diad interon pusom, naeksperiensyam a “saray ganggan to aliwa ran ambelat.”
18, 19. (a) Anto so pigara ed saray ganggan nen Jehova? (Nengnengen so kahon ed pahina 122.) (b) Panon tayon naseguro ya ag-igaganggan na Dios ed sikatayo so bengatlan agtayo nayarian?
18 Anto iray ganggan nen Jehova? Arum ed saratan so mangilalanor ed kagagawa a nepeg tayon paliisan. Alimbawa, imanoen pa so kahon ed pahina 122, ya apauloan na “Ipulisay so Bubusolen nen Jehova.” Nilista ditan iray kagagawa a mabitar a kokondenaen na Biblia. Diad primeron pakanengneng et singa aliwan mauges so arum ed saray nilista ditan. Balet no kayarim a dalepdepen iray nisitas a teksto, naimanom so kakabatan ed saray ganggan nen Jehova. Say panggawa na saray pananguman ed kagagawam so nayarin mair-irap parad sika. Ingen, say pambilay ed paraan a makapaliket ed Dios so talagan makapnek tan makapaliket. (Isaias 48:17, 18) Tan satan so nayarian mon dampoten. Panon tayon naseguro itan?
19 Si Jehova so agbalot mangiganggan ed sikatayo na bengatlan agtayo nayarian. (Deuteronomio 30:11-14) Mas amta to nen say sikatayo so potensyal tayo tan saray limitasyon tayo. (Salmo 103:14) Niarum ni, nayarian nen Jehova ya iter ed sikatayo so biskeg pian sikatoy natulok tayo. Oniay insulat nen apostol Pablo: “Say Dios matoor, ta agto kayo paulyan a natukso na onlabas ed nayarian yo; noag ingen pati tukso, manggawa met na dalan a paliisan, ta pian nayarian yo ya itepel.” (1 Corinto 10:13) Nayarian ni ingen nen Jehova ya ipagamor ed sika so “sankatageyan ya inkabaleg na pakayari” pian natulongan kan mansungdo. (2 Corinto 4:7) Sanen si Pablo so akapansungdo ed dakel iran subok, oniay nibaga to: “Nayarian ko a gawaen so ganagana ed saman so mamabiskeg ed siak.”
BAYUBOAN IRAY MARIDIOS A KALIDAD
20. Antoran maridios a kalidad so nepeg mon bayuboan, tan akin ya importante iratan?
20 Siempre, wala ni so nalalanor ed pamaliket ed si Jehova nen say ipaliis labat ed bubusolen to. Nakaukolan mo met ya aroen so aaroen to. (Roma 12:9) Agta mas labay mon nakaaro iramay piparaan mo na saray panmoria, paniinteresan, tan estandarte? Ontan met si Jehova. Kanian aralen mon aroen iray bengatlan papablien nen Jehova. Arum ed saratan so adeskribe ed Salmo 15:1-5, a pakabasaan tayo nipaakar ed saramay ipasen na Dios a kakaaro to. Ipapatnag na kakaaro nen Jehova so tatawagen na Biblia a “bunga na espiritu.” Laktipen na satan iray kalidad a singa say ‘aro, liket, deen, kasungdoan, kauyamoan, kaabigan, sisia, tayadno, dangka.’
21. Anto so ontulong ed sika pian nabayuboan mo iray maridios a kalidad?
21 Say regular a pambasa tan panaral ed Biblia so ontulong ed sika pian nabayuboan mo iray maridios a kalidad. Tan say pakaaral ed kakaukolanen na Dios so ontulong ed sika pian nitunos mo iray kanonotan mo ed panag-isip na Dios. (Isaias 30:20, 21) Diad iyaaralem na panangarom ed si Jehova, lalon ombiskeg so pilalek mon manbilay ed paraan a makapaliket ed Dios.
22. Anto so nagawaan mo no manbilay ka ed paraan a makapaliket ed Dios?
22 Nakaukolan so sagpot pian makapambilay ed paraan a makapaliket ed si Jehova. Inyaliling na Biblia so pananguman ed panagbilay diad panlakseb ed daan a personalidad tan pangisulong ed balon personalidad. (Colosas 3:9, 10) Balet nipaakar ed saray ganggan nen Jehova, oniay insulat na salmista: “Dia ed panangunor ed sikara wala so baleg a tumang.” (Salmo 19:11) Naamtaan mo met a makagunggonan maong so pambilay ed paraan a makapaliket ed Dios. Diad panggawa ed satan, naebatan mo so angat nen Satanas tan napaliket mo so puso nen Jehova!
^ par. 16 Agkabaliksan na saya a saramay onsusumpa ed sika so direktan kokontrolen nen Satanas. Balet si Satanas so dios na sayan sistema na bengabengatla, tan say interon mundo so walad pakayari to. (2 Corinto 4:4; 1 Juan 5:19) Kanian nailaloan tayo a say pambilay a maridios et aglabay na karaklan, tan arum so onsumpa ed sika.


text:
DAGUPAN CITY- Lapud simplen irangan legan ya man-iinuman, inatey so sakey ya karpentero lapud inpansaksak diad sikato na dili ton kaanakan diad baley na Sison, Pangasinan.
Saksak diad nanduruman parte na laman so agamuran na biktiman si Jimmy Terte, 32 anyos, karpentiro tan residente na Brgy Pinmilapil diad baley na Sison legan ya say suspek so kinabat ya si Pedrigo Gamudo , 29 anyos tan kaanakan na biktima.
Onong ed impormasyon, man-iinuman so duwara diad loob na solar da nen awalaan ira na agga pantatalusan ya nansumpal ed komprontasyon.
Lapud saya, sinasaksak na suspek so biktima diad nanduruman parte na laman to ya sengegan na inateyan tonya.
Aanapen la natan so suspek ya tampol met ya tinmakas kayari na insedente.


text:
Dagupan City - Nansumpal ed trahedya so maliken kumun na outing na sakey ya pamilya kayarin nalener so sakey ed say kapamilya da ed sakey ya beach diyad siyudad na Alaminos Pangasinan.
Anggano ansakit ed tanggap la na saray kakanayon na biktiman si Donald Olpano, 51 anyos ya residente na baley na Bani so agawad sikato kayari ton nelener ed BOlo Beach ed Brgy Telbang Alaminos.
May 25 nen makapantagaran so pamilya tonya ya unla ed abetlan lugar umpan diman manames.
Anengneng ni so biktima ya manaakar ed gilig ya dayat. Balet kayari na pigaran oras et aga la iya pimawil katon man inap so saray kakaiba to tan inpaanta iya ed kapulisan.
May 26 la nen nalmuan so paletaw letaw ya laman to ed abetlan lugar.
Timanggi met so pamilya ton ipasilong iya ed otopsiya ta kumbinsido ran nalner iya.


text:
Ontutulong Kayo Met No Wala ray Kalamidad?
On, ontutulong iray Tasi nen Jehova no wala ray kalamidad. Mangiiter kami praktikal a tulong ed saray Tasi tan aliwan Tasi, ta uunoren mi so ibabaga na Biblia diad Galacia 6:10: “Manggawa itayo na maabig ed amin, balet nagkalalo la ed saramay kapananisiaan tayo.” Ontutulong kami met ed emosyonal tan espiritual a paraan ta kakkaukolan itan na saray biktima na kalamidad.—2 Corinto 1:3, 4.
Pan-organisa
Kayari na kalamidad, kokontaken na saray elder na apektado iran kongregasyon so amin ya membro na kongregasyon da pian komustaen no antoy situasyon da tan no anto ray kaukolan dan tulong. Insan ireport na saray elder so survey tan tulong ya ginawa ra diad branch office na Saray Tasi nen Jehova ed bansa ra.
No agnasarag ya iter na saray apektadon kongregasyon so kaukolan ya tulong, say Mananguley ya Ulop na Saray Tasi nen Jehova so mangasikaso ed satan. Pareho iya ed impangasikaso na saray inmuunan Kristiano ed sakey tan sakey nen walay eras ya agawa. (1 Corinto 16:1-4) Mangi-assign so branch office na saray Disaster Relief Committee ya man-organisa tan manasikaso ed itulong ed saray biktima. Saray Tasi ed arum a lugar et manboboluntaryo met ya ontulong tan mangiiter ira na donasyon.—Uliran 17:17.
Pundo
Say sakey ya panguusaran ed donasyon ya ipapawit ed branch office na Saray Tasi nen Jehova et diad itulong ed saray biktima na kalamidad. (Gawa 11:27-30; 2 Corinto 8:13-15) Lapud agbabayaran iray boluntaryon ontutulong, say pundo et talagan nauusar ed pangiter na pankaukolan na saray biktima, aliwan pian ipasueldo ed totoon nan-organisa. Maalwar min uusaren so amin a donasyon.—2 Corinto 8:20.


text:
Siopa so Founder Yo?
Ginmapo so modernon panaon ya organisasyon nen Jehova diad bandad sampot na koma 19 siglo. Diad saman, sakey a melag a grupo na saray estudyante na Biblia a manaayam diad asingger ed Pittsburgh, Pennsylvania, diad United States so ginmapon nanaral a sistematiko ed Biblia. Pinankompara da iray doktrinan ibabangat na saray simbaan ed no anton talagay ibabangat na Biblia. Insan da inggapon i-publish so nanaaralan da ed saray libro, dyaryo, tan say dyurnal ya natan et tatawagen lan Say Panag-bantayan—Mangipapalapag na Panarian nen Jehova.
Kaibad sayan grupo ya impapuson nanaral na Biblia si Charles Taze Russell. Tua, si Russell so angidaulo ed panagbangat na Biblia diad saman a panaon tan sikatoy sankaunaan ya editor na Say Panag-bantayan, balet ta sikatoy aliwan founder na sakey a balon relihyon. Say gagala nen Russell tan arum ya Estudyante na Biblia, ya tawag ed sikara nensaman, et pian ipaamta iray bangat nen Jesu-Kristo tan aligen so ginawa na saray Kristiano nensaman. Lapud si Jesus so Founder na Kristianismo, sikato so founder na organisasyon mi.—Colosas 1:18-20.


text:
Manga Saksi i Jehova—Antawaa Kami?
Poon kami sa barambarang a bangensa ago katero, ogaid maiisaisa so manga singanin ami. Maona ko langon na kabayaan ami a mapodi si Jehova, so Tohan sa Bibliya ago so Miyaden ko langon a nganin. Piyanamaran ami a matondog si Kristo Jesus ago di ami ikaya a taloan a manga Kristiyano. Oman i isa rekami na lalayon a mbegay sa oras an kaogopan so manga taw a makasowa mipantag ko Bibliya ago ko Ndatoan o Tohan. Kagiya pangosiyat kami, o di na tero, mipantag ki Jehova ago ko Ndatoan niyan, miyakilala kami a Manga Saksi i Jehova.
Ilayangka so site ami. Batiyaan so Bibliya online. Omaningka so kapaganad rekami ago ko manga paratiyaya ami.


text:
KAPITULO TRESE
Ipasen so Bilay Unong ed Panangipasen na Dios ed Satan
Panon so pangipapasen na Dios ed bilay?
Panon so pangipapasen na Dios ed aborsion odino panagpaekal?
Panon tayon respetoen so bilay?
1. Siopa so amalsa ed amin a mabilay a bengatla?
“SI Jehova sikato so tua a Dios,” so inkuan nen propeta Jeremias. “Sikato so mabilay a Dios.” (Jeremias 10:10) Niarum ni, si Jehova a Dios so Manamalsa ed amin a mabilay a bengatla. Oniay imbaga ed sikato na saray pinalsa ed tawen: “Sika pinalsam so lapag a bengatla, tan lapu ed linawam wala ra tan sikara so apalsa.” (Apocalipsis 4:11) Diad sakey a kanta na panangidayew ed Dios, oniay imbaga nen Arin David: “Dia ed sika so kawalaan na subol na bilay.” (Salmo 36:9) Say bilay sirin et regalo na Dios.
2. Anto so gagawaen na Dios pian nasustuni so bilay tayo?
2 Susustunien nen Jehova so bilay tayo. (Gawa 17:28) Itatarya to so kanen tayo, danum ya inumen tayo, dagem a sungapen tayo, tan dalin a panayaman tayo. (Gawa 14:15-17) Ginawa itan nen Jehova diad paraan a napanliketan so bilay. Balet ta pian sigpot a napanliketan so bilay, nakaukolan tayon aralen iray ganggan na Dios tan unoren iratan.
RESPETOEN SO BILAY
3. Panon so impangipasen na Dios ed impamatey ed si Abel?
3 Labay na Dios a respetoen tayo so bilay
4. Diad Mosaikon Ganggan, panon so impangidanet na Dios ed dugan panangipasen ed bilay?
4 Kalabas na nilibon taon, si Jehova so angiter na saray ganggan ed totoo na Israel ya ontulong ed sikara pian naabobonan so panaglingkor da ed sikato. Lapud niiter irayan ganggan diad panamegley nen propeta Moises, saratan so tatawagen no maminsan a Mosaikon Ganggan. Oniay imbaga na kabiangan na Mosaikon Ganggan: “Agka mamatey.” (Deuteronomio 5:17) Impabitar na saya ed saray Israelita a papablien na Dios so bilay na too kanian nepeg a pablien na totoo so bilay na arum.
5. Panon so nepeg a pangipasen tayo ed aborsion?
5 Komusta met so bilay na agni nianak ya ugaw? Bueno, unong ed Mosaikon Ganggan, kasalanan so panggaway bengatla a pansengegan na ipatey na ilulukon na ina. On, anggan satan a bilay et mabmabli ed imaton nen Jehova. (Exodo 21:22, 23; Salmo 127:3) Kabaliksan na satan a kasalanan so panagpaekal odino aborsion.
6. Akin ya agtayo nepeg a busolen so kapara tayon too?
6 Say panagrespeto ed bilay so mangilaktip ed suston panangitrato ed kaparan totoo. Oniay inkuan na Biblia: “Anggan siopa a mamusol ed agi to sikato so akapatey, tan amta yo a siopaman ya akapatey anggapo so bilay ya andi-angga a mansiansia ed sikato.” (1 Juan 3:15) No labay tayo so andi-anggaan a bilay, nakaukolan a sigpot tayon ekalen ed puso tayo so antokaman a panamusol ed kapara tayon too, lapud say panagbusol so pansesengegan na maslak a karawalan. (1 Juan 3:11, 12) Importantin naaralan tayo ya aroen so balang sakey.
7. Anto so arum ed saray kagagawa a mangipapatnag na agpanagrespeto ed bilay?
7 Komusta so nipaakar ed panagrespeto ed mismon bilay tayo? Kaslakan et aglabay na totoo so ompatey, balet arum so mangiririsga na bilay da para labat ed panliliket. Alimbawa, dakel so mansisigarilyo, manggagagal, odino mandrudruga parad panliketan labat. Saratan so maneral ed laman tan mabetbet a pansengegay ipapatey na saramay manguusar ed saratan. Say too a manguusar ed saratan a makaadik a bengatla so agmangipapasen ed bilay bilang sagrado. Marutak iratan ed imaton na Dios. (Roma 6:19; 12:1; 2 Corinto 7:1) Pian abobonan na Dios so panaglingkor tayo, nakaukolan ya itunda tayo iratan a kagagawa. Anggaman nayarin mair-irap so panggawa ed satan, sikatayo so ikdan nen Jehova na nakaukolan a tulong. Tan papablien to so pansasagpot tayo pian tratoen so bilay bilang mablin regalo a nanlapud sikato.
8. Akin a nepeg tayon nodnonoten a naynay so ipaliis ed pakarisgoan?
8 No rerespetoen tayo so bilay, naynay tayon nonoten so ipaliis ed pakarisgoan. Ag-itayo magmaliw a palpalaran tan agtayo ipeligro so bilay tayo lapud panliketan labat. Paliisan tayo so agmaalwar a panagmaneho tan maramsak odino mapeligro iran isport. (Salmo 11:5) Oniay ingganggan na Dios ed kadaanan ya Israel: “Bangno mangipaalagey ka na balo ya abung [a walaan na plastadon atep], manggawa ka na sakey a kinsikinsi [barandilyas odino, abeban padir] ed ulo na abung mo pian agmo nagawa a pakapatedteran na dala so abung mo, naani no napelag diman so siopaman a too.” (Deuteronomio 22:8) Mitunosan ed prinsipyon nidatak ed satan a ganggan, pansiansiaen mon malet so takayan na abung mo ta pian anggapoy nakaruskos, napelag, tan narisgo. No walay luluganan mo, seguroen mo ya ag-itan delikadon imaneho. Agmo papaulyanan a say abung odino say luluganan mo et magmaliw a pakarisgoan mo odino na arum.
9. No rerespetoen tayo so bilay, panon tayon tratoen so ayayep?
9 Komusta met so bilay na sakey ya ayep? Sagrado met itan ed Manamalsa. Inabuloyan na Dios so pamarti ed ayayep pian kanen tan usaren bilang kawesen odino pian iyagel so totoo manlapud kapeligroan. (Genesis 3:21; 9:3; Exodo 21:28) Balet, aliwan maong so panduksa ed ayayep odino pamatey ed saratan para labat ed isport, ta satan so panangipanengneng na pirmin agpanagrespeto ed inkasagrado na bilay.
RESPETOEN SO DALA
10. Panon ya impatnag na Dios a wala so pansiglaotan na bilay tan dala?
10 Kayari na impamatey nen Cain ed agi ton si Abel, oniay imbaga nen Jehova ed si Cain: “Say boses na dala na agim manakis ed siak a nanlapu ed dalin.” (Genesis 4:10) Sanen sinalita na Dios so nipaakar ed dala nen Abel, sikato so manutukoy ed bilay nen Abel. Inala nen Cain so bilay nen Abel, tan kinaukolan a dusaen si Cain. Singano onkekerew na hustisya ed si Jehova so dala, odino bilay nen Abel. Say pansiglaotan na bilay tan dala so nipatnag lamet kayari na Delap ed panaon nen Noe. Sakbay na Delap, say kakanen labat na totoo et prutas, pisipising, bukebukel, tan nanduruman klase na kastanyas. Kayari na Delap, oniay imbaga nen Jehova ed si Noe tan saray ilalak to: “Amin a bengatla a galawgalaw a mabilay sikato so siraen yo; salanti singa [met ed] malambot a tanaman so impangiter ko ed sikayo ed amin a bengabengatla.” Balet oniay insebel na Dios: “Ingen ta agyo kakanen so asalian a pati say bilay to, salanti, say dala to.” (Genesis 1:29; 9:3, 4) Malinew, maapit ya impansiglaotan nen Jehova so bilay tan say dala na sakey a pinalsa.
11. Anton panangusar ed dala so insebel na Dios manlapu la’d panaon nen Noe?
11 Nipanengneng tayo so panagrespeto ed dala diad agpangan ed satan. Diad Ganggan ya inter nen Jehova ed saray Israelita, oniay inkuan to: “Anggan siopan too . . . a makaanop na anggan anton monanakap odino manok a nakan; ipaikik to so dala to tan tabonan to na dabok. . . . Inkuan ko ed saray anak na Israel, Sikayo agkayo mangan na dala na anggano anton nengneng na laman.” (Levitico 17:13, 14) Siansia nin onaaplika so ganggan na Dios ya agmangan na dalay ayep, a niiter lan unona ed si Noe, manga 800 a taon ed akadkauna. Malinew so punto nen Jehova: Saray lingkor to et nayarin mangan na karne na ayep balet agda nayarin kanen so dala na satan. Kinaukolan ya iyibung da so dala ed dalin
12. Anton ganggan nipaakar ed dala so niiter nen inmunan siglo panamegley na masanton espiritu tan siansia nin onaaplika natan?
12 Ontan met so niganggan ed saray Kristiano. Nantitipon iray apostol tan arum nin lalaki a mangidadaulo ed limog na saray patumbok nen Jesus nen inmunan siglo pian desisyonan da no antoran ganggan so unoren na amin diad Kristianon kongregasyon. Onia so konklusyon da: “Say espiritu santo tan sikami so agmangipasakbat ed sikayo na babaleg ya awit nen sarayan bengatlan kaukolan: Ya onarawi kayo ed saray bengatlan nibagat ed saray talintao, tan saray dala, tan ed bengatla a nalner [ag-aparalaan a karne], tan ed pilalawan.” (Gawa 15:28, 29; 21:25) Kanian nepeg itayon ‘onarawi ed dala.’ Diad imaton na Dios, say ipaliis tayo ed satan et singa met kaimportante na ipaliis tayo ed idolatriya tan seksual ya imoralidad.
13. Iyilustra no akin a say ganggan ya onarawi ed dala et mangilaktip ed panagpasaksak na dala.
13 Kasin say ganggan ya onarawi ed dala so mangilanor ed panagpasaksak na dala? On. Bilang ilustrasyon: Ipasen pa ya imbaga na doktor ed sika ya agka oniinum na alak. Say kabaliksan labat kasi na satan et agka nepeg ya oninum na alak balet ta nayarian mon iyiniksion itan ed saray ulat mo? Andin balot! Ontan met, say kabaliksan na ipaliis ed dala et ag-itan iloob ed laman tayo diad antokaman a paraan. Kanian say ganggan ya onarawi ed dala so mankabaliksan ya agtayo abuloyan so siopaman a mangisaksak na dala ed saray ulat tayo.
14, 15. No ibaga na saray doktor a say sakey a Kristiano et kaukolan a saksakan na dala, panon so ikiwas to, tan akin?
14 Panon to no walay Kristiano a naaksidente odino nakaukolan ya operaan? Ipasen pa ya imbaga na saray doktor a nepeg a saksakan na dala so pasyente, ta no andi et sikatoy ompatey. Siempre, aglabay na samay Kristiano so ompatey. Lapud labay ton pansiansiaen ni so bilay a mablin regalo na Dios, awaten to so arum niran alternatibon paraan na panagtambal ya agmangilalanor ed lingon panangusar na dala. Kanian, sikato so manpatambal ed ontan a paraan no wala itan tan awaten to iray kasandi ed dala.
15 Kasin sumlangen na sakey a Kristiano so ganggan na Dios nisengeg labat ed pambilay ni daiset ed sayan sistema na bengabengatla? Oniay inkuan nen Jesus: “Siopaman a mangilaban komon na bilay [to] nabalang to naani; et siopaman a makabalang naani na bilay to nisengeg ed siak sikatoy naalmo to.” (Mateo 16:25) Agtayo labay so ompatey. Balet no salien tayon isalba so bilay tayo natan diad panumlang ed ganggan na Dios, napepeligron nabalang so ilalo tayon andi-anggaan a bilay. Makabat sirin so panmatalek tayo ed kaptekan na ganggan na Dios, tekep na sigpot a kompiyansa a no bilang ta ompatey itayo ed antokaman a sengegan, sikatayo so nodnonoten na Manangiter-Bilay diad kioli tan ipawil to ed sikatayo so mablin regalo a bilay.
16. Anto so determinadon gawaen na saray lingkor na Dios nipaakar ed dala?
16 Natan, saray matoor a lingkor na Dios so determinadon ontumbok ed panangidirehi to nipaakar ed dala. Ag-ira mangan na anggan anton nengneng na dala. Agda met awaten so dala parad medikal a rason. * Segurado ira a mas kabat na Amalsa ed dala no anto so sankaabigan parad sikara. Kasin matalek kan kabat to itan?
SAY MANEPEG LABAT A PANGUSARAN ED DALA
17. Diad kadaanan ya Israel, anto so alenleneg ya impangusaran ed dala ya inabobonan nen Jehova a Dios?
17 Indanet na Mosaikon Ganggan so alenleneg tan manepeg labat a pangusaran ed dala. Nipaakar ed panagdayew a kinaukolan ed saray Israelita nensaman, oniay ingganggan nen Jehova: “Say bilay na laman wala ed dala; tan inter ko ed sikayo ed tapew na altar, ya onkana ed pananakbong na kasalanan yo: ta say dala so manggawa na pananakbong na kasalanan ed katunongan na bilay.” (Levitico 17:11) Sano mankasalanan iray Israelita, nayarian day onkerew na panamerdona diad pangiyapay da na ayep tan pangiwalsik ed dala na satan diad altar na tabernakulo odino diad saginonor et diad templo na Dios. Say alenleneg tan manepeg a pangusaran ed dala et diad ontan iran panangibagat.
18. Antoran gunggona tan bendisyon so nagamoran tayo diad impamaagus ed dala nen Jesus?
18 Saray tuan Kristiano so agla nisilong ed Mosaikon Ganggan kanian agla ra mangiyaapay na bagat ya ayayep tan agla ra mangiwawalsik na dala ed sakey ya altar. (Hebreos 10:1) Balet, say usar na dala ed altar diad panaon na kadaanan ya Israel so angilitrato ed mablin bagat na Anak na Dios, si Jesu-Kristo. Unong ed inaral tayo la ed Kapitulo 5 na sayan libro, inter nen Jesus ed sikatayo so bilay to bilang too diad impamaagus to ed dala to bilang bagat. Insan sikato so tinmokotok ed tawen tan aminpinsan ton impresenta ed Dios so balor na impaagus a dala to. (Hebreos 9:11, 12) Satan so angiletneg na basiyan pian naperdona iray kasalanan tayo tan nalukasan ed sikatayo so dalan a pakagamoran tayo na andi-anggaan a bilay. (Mateo 20:28; Juan 3:16) Agaylan importantin tuloy itan ya inkausaran na dala! (1 Pedro 1:18, 19) Diad panamegley lambengat na pananisia ed kablian na nipaagus a dala nen Jesus so pakagamoran tayo na kilalaban.
19. Anto so nepeg tayon gawaen ta pian ‘malinis itayo ed dala na amin a totoo’?
19 Misalsalamat itayo ed si Jehova a Dios lapud satan a maaron probisyon to a bilay! Tan agta satan so mamakiwas ed sikatayo ya ibaga ed arum so nipaakar ed pankanawnawan makagamor na andi-anggaan a bilay base ed pananisia ed bagat nen Jesus? Say maridios a panagpaga ed bilay na kaparan totoo so mamakiwas ed sikatayon manggawa ed satan tekep na seet tan seseg. (Ezequiel 3:17-21) No makuli tayon sumpalen itan a responsabilidad, nibaga tayo met so imbaga nen apostol Pablo: “Malinis ak ed dala na saray amin a totoo. Ta agko pinaulyan so impangipakabat ed sikayo na amin a kalar na Dios.” (Gawa 20:26, 27) Say pangitongtong ed totoo nipaakar ed Dios tan saray gagala to et maabig a paraan pian nipanengneng tayo a papablien tayon maong so bilay tan dala.
^ par. 16 Parad impormasyon nipaakar ed saray kasandi ed panagpasaksak na dala, nengnengen so pahina 13-17 na brosyur a How Can Blood Save Your Life? ya impalapag na saray Tasi nen Jehova.


text:
Mangaldan, Pangasinan
Mangaldan sakey ed saray manunaan ya baley (municipality) ed probinsya (province na Pangasinan, Philippines). Assinger ed siyudad na Dagupan tan Baguio, kaiba so Mangaldan ed kumapat na distrito na Pangasinan. Say Mangaldan so panaayaman na 82,142 totoo ed 15,356 ya kaabungan no pangibasian so 2000 sensus.
Say baley na Mangaldan so kumatlo ya siyudad ed Pangasinan ya impaalagey na misyunaryon Dominican order ya nanlapu ed Espanya.
Barangays[edit | edit source]
Say Mangaldan et naapag ed 30 ya barangay.
Saray Gawing ed Labas[edit | edit source]
- Municipality Homepage
- Philippine Standard Geographic Code
- Official Website of the Provincial Government of Pangasinan


text:
DAGUPAN CITY---Mani-ilalo so saray fish growers diad luyag na Pangasinan ya makabawi ira ed say lugi da ed apalabas iran agew lapod abeban produksyon na sira onong ed naliliknan ambetel ya panaon.
Aminado so Bureau of Fisheries and Aquatic Resources o BFAR Pangasinan ya apektado so ibabaleg na saray sira laot la so saray bangus kada ambetel so panaon lapod halos agga makapangan so saray sira ya makaka-apekto met ed produksyon na sira diad merkado.
Mangbalet, anggapo met kuno so nepeg ya ipaga na saray fish growers diad luyag ed say pansasalat na klima lapod diad ontumbok met laran agew et onpawil met la ya ed normal so abeban temperaturan nalilika natan.


text:
DAGUPAN CITY---Agga akabatik so sakey drug pusher ya naaktuan na manlalakoy shabu diad syudad na Dagupan lapod say kapansanan ton nia no iner puter so sakey sali ton nia.
Narel so suspek na si Romeo Maciglat, walad uston taon san residente ed baley ya Malasiqui kasumpalan iyan abantag ed petek na opisina ya Philippine Maritime Police diad Tondaligan Beach nen walay iligal transaksyon da kaiba so sakey lalaki.
Akatakas so lakin angaliw ed saya na shabu legan ya atilak ed lugar so suspek lapod agga iya akabatik onong ed say kapansanan ton nia ed sali.
Nala ed say kustodiya to so duaran sachet ya iinapan na shabu san kwarta ya apanlakoan to.
Inawit met la ed PNP Crime Laboratory so saray akumpiskan droga pian naeksamin legan na akakulong la ed Bureau of Jail Management and Penology so suspek ya naarap ed kaso.


text:
DAGUPAN CITY---Onaabet ed halos 500 kilo na nanduruman klase na sira ya narel ed dinamita so inabandona na akangawa ed saya kasumpalan na nangawa ya inspeksyon so saray taga Dagupan City Agricultures Office ed Malimgas Public Market.
Asukayan iya na saray otoridad kasumpalan iyan intilak la ed tindaan so saray siran aka-iyan ni ed styrofoam na walay kantidar na halos P30,000.
Tampol met ya akipituyaw ed kapulisan so Agricultures Office na syudad pian ideklara la iyan abandonado.
Onong ed say inpansuri na fish examiner ed saray sira, positibon narel ed dinamita so saray sira lapo met la ed buobuon dala ed asang san at lamog so laman loob na saray sira.
Natan et doble so monitoring na Agricultures Office na syudad lapod nantutumbukan na naitala dan dynamite fishing ed lugar.


text:
Kasin Protestante Iray Tasi nen Jehova?
Andi. Kristiano kami ran Tasi nen Jehova, balet aliwa kamin Protestante. Akin?
Saray Protestante et “grupo na relihyoson totoo ya onkokontrad Romano Katoliko. Anggano agkami miabobon ed bangat na Katoliko, aliwa kamin Protestante. Nia ray pigaran rason:
Saray arum ya papanisiaan na Protestante et mikontraan ed bangat na Biblia. Singa bilang, ibabangat na Biblia ya ‘saksakey so Dios,’ aliwan Trinidad. (1 Timoteo 2:5; Juan 14:28) Tan malinew ya ibabangat na satan ya say dusa na Dios ed saray mauges et permanentin kaderal aliwan pamairap ed impierno.
—Salmo 37:9; 2 Tesalonica 1:9.
Agkami manproprotesta ed Katolikon Simbaan odino ed arum a relihyon. Agmi met iratan sasalien ya umanen. Imbes, ipupulong mi labat so maong a balita na Panarian na Dios, tan gagawaen mi anggaay nayarian min tulongan so arum ya manisiad satan. (Mateo 24:14; 28:
19, 20) Agkami interesadon umanen so arum a relihyon, noagta labay min ibangat iray sinseron totoo nipaakar ed Dios tan ed Salita to. —Colosas 1:9, 10; 2 Timoteo 2:24, 25.


text:
DAGUPAN CITY- Apankaryanyan na boun miyembro ng Sangguniang Panlalawigan ya ipasa tan aprubaaan so pandismis ed amin na kasong administratibo ya insampa laban kinen laban kinen Urbiztondo Mayor Ernesto Balolong kayari na karumal dumal ya inpanpatey ed saya nen Sabado na ngarem asinger ed abong tonya.
Kwanen 6th District Board Member Alfonso Bince, Chairman na Blue Ribbon Comittee na Sangguniang panlalawigan ya naturingan na moot and academic no ituloy ni so pandengel ed kason insampa laban ed alkalde kayarin agawa so inpamatey ed sikato.
Anggapo ka kunu so kwanta no ituloy ni so pandengel ed saya ta aga la naidepensa nen Balolong so sarili to ed kaso.
Aga la era naerapan na ipasa so resolosyon ya panbasura ed amin na kason insampa laban ed say alkalde lapud say inpakapatey met lad sikato.
Akauna ed saya ed ginawan regular session naneman na Sangguniang Panlalawigan ed inpasa nen Bince so abetlan provincial resulosyon ya manbabasura ed saray asunton administratibo laban ed alkalde ya tampol met ya inayunan na saray kakaiba ton bokal.


text:
Kasin Manpupulong Kayo Pian Nilaban Kayo?
Andi. Regular kamin manpupulong ed kaabungan, balet agmi iisipen ya nilaban kami lapud satan ya gagawaen mi. (Efeso 2:8) Akin ey?
Isipen pa iyan alimbawa: Imadyin mon walay toon makasi ya impromisa ton mangiter na mablin regalo ed amin ya onlad sakey ya pasen diad imbaga ton petsa. No talagan panisiaan moy promisa to, tumboken mo kasi iray instruksion to? Segurado! Ompan ibagam ni ingen ed saray kakaarom tan kapamilyam pian minabang met ira. Balet, naalam so regalo aliwan lapud tinumbok mo ray instruksion to, noagta lapud labay to may too ya iter itan ed sika.
Ontan met, manisia iray Tasi nen Jehova ed promisa na Dios a bilay ya andi-anggaan parad amin ya ontulok ed sikato. (Roma 6:23) Gagawaen mi anggaay nayarian min ibagad arum iray papanisiaan mi pian minabang irad saray promisa na Dios. Balet, agmi iisipen ya nilaban kami lapud pampupulong mi. (Roma 1:17; 3:28) Diad tua, anggapoy nagawaan na too pian magmaliw a makanepegan ed ontan a makapakelkelaw a bendisyon manlapud Dios.
“Nilaban itayo, aliwan lapud saray ginagawa tayon kamaungan, no ag ingen lapud panangasi to.”—Tito 3:5, Maung a Balita.


text:
DAGUPAN CITY---Paiimbestigaan la na Provincial Health Office diad luyag na Pangasinan so dagdawit met ya inpakalason na halos 40 tuo kasumpalan iran maka-akan na itlog maalat.
Onong ed kinen Provincial Health Officer Dr. Ana Marie De Guzman, sansia ni so gagaween dan panga-ala na saray impormasyon pian naantaan met so tuwan rason ed inpaka-ospital na 38 biktima ya intetel da ed say naakan dan itlog maalat.
Papa-eksamin da met la so kalidad ya danom ed say duaran baley ya nanlapoan na sarayan pasyente.
Inbaga to na agga ni kumpirmadon biktima na food poisoning so saray biktima lapod agga met ni pinmaway so resulta na eksaminasyon.
Aantaen da met la no siopa so nan-gawa ed sarayan itlog maalat ya naakan na saray abiktima.
Natandaan ya pare-pareho so testimonya na saray pasyenten na-ospital ya sinmakit so eges, da san nan-tae ira san nan-uta lapod naakan da kunon itlog maalat.


text:
Reunion.com > Sandie Armstrong - Joe Arzate > Terry Arnzen - Angel Arocha
Classmates from Terry Arnzen to Angel Arocha
Terry Arnzen Theodore Arnzen Thomas Arnzen Tim Arnzen Timothy Arnzen Travis Arnzen Valerie Arnzen Vanessa Arnzen Wayne Arnzen Will Arnzen William Arnzen Adam Aro Akin Aro Albert Aro Alexander Aro Alexis Aro Alvaro Aro Amanda Aro Andrea Aro Andrew Aro Angel Aro Anita Aro Annabel Aro Anthony Aro Antonio Aro Bailey Aro Barbara Aro Blake Aro Brenda Aro Brian Aro Carlos Aro Carol Aro Charles Aro Chelsea Aro Christian Aro Christina Aro Christopher Aro Colin Aro Cynthia Aro Daniel Aro Dario Aro Darlene Aro David Aro Deborah Aro Debra Aro Diana Aro Diane Aro Dipo Aro Dominic Aro Dominique Aro Don Aro Donald Aro Donna Aro Douglas Aro Dwight Aro Ed Aro Edward Aro Elizabeth Aro Evelyn Aro Francis Aro Fred Aro Garang Aro Gerard Aro Glenn Aro Heather Aro Henry Aro Hernando Aro Ilkka Aro Isela Aro Jack Aro James Aro Jason Aro Jean Aro Jeanne Aro Jennifer Aro Jesus Aro Joan Aro Joe Aro Joel Aro John Aro Jordan Aro Joseph Aro Joy Aro Joyce Aro Judith Aro Justin Aro Karen Aro Kathleen Aro Kathryn Aro Katie Aro Kevin Aro Kristen Aro Kyle Aro Laura Aro Lauren Aro Linda Aro Lindsey Aro Lisa Aro Lolita B De Aro Lori Aro Margaret Aro Maria Aro Marichu Aro Marisol Aro Mark Aro Mary Aro Matt Aro Matthew Aro Maureen Aro Melanie Aro Melissa Aro Michael Aro Michelle Aro Mike Aro Nathan Aro Nelda Aro Norma Aro Norman Aro Olly Aro Patricia Aro Paul Aro Peter Aro Randy Aro Raymond Aro Renee Aro Reynaldo Aro Rhianna Aro Richard Aro Rickey Aro Rita Aro Robert Aro Robin Aro Russell Aro Ryan Aro Sam Aro Samuel Aro Sandra Aro Santiago Aro Sarah Aro Scott Aro Sharon Aro Shirley Aro Stephen Aro Steven Aro Sunday Aro Susan Aro Tammy Aro Tania Aro Tanya Aro Temieno Aro Terry Aro Timo Aro Tom Aro Tomas Aro Victorina Aro Virgilio Aro Wendy Aro William Aro Yolanda Aro Kathy Aro(Lessard) Pamela Aro-walsh Somil Arob Daniel Arobas Shahar Arobas Jaime Arobba Larry Arobo Kenneth Arobone Adriana Aroca Alex Aroca Alma Aroca Danielle Aroca David Aroca Douglas Aroca Elizabeth Aroca Erika Aroca Fabiola Aroca Heidi Aroca Jennifer Aroca Johanna Aroca Jorge Aroca Jose Aroca Juan Aroca Kello Aroca Luis Aroca Maria Aroca Melissa Aroca Patsy Aroca Ruth Aroca Selim Aroca Stephanie Aroca Steven Aroca Susan Aroca Sylvia Aroca Walter Aroca Will Aroca Willy Aroca Wuilmar Aroca Yesenia Aroca Arlene Arocan Bennie Arocan James Arocan John Arocan Juanita Arocan Richard Arocan Carmen Arocena Christina Arocena Cindy Arocena Dina Arocena Eduardo Arocena Federico Arocena Frank Arocena Gabriel Arocena Gustavo Arocena Jaime Arocena Lorna Arocena Lorraine Arocena Luisa Arocena Maria Arocena Marietta Arocena Mario Arocena Marylou Arocena Stephanie Arocena Inaudys Arocera Liza Aroch Aaron Arocha Abel Arocha Adolfo Arocha Adriane Arocha Agustin Arocha Aida Arocha Al Arocha Alain Arocha Albert Arocha Alberto Arocha Alejandro Arocha Alex Arocha Alexander Arocha Alexis Arocha Alfred Arocha Alfredo Arocha Alison Arocha Alphonse Arocha Amanda Arocha Ana Arocha Anabel Arocha Andrea Arocha Andrew Arocha Angel Arocha


text:
HT: 0-0
نیمه اول صفر صفر تموم شد - Reza Ghoochannejhad
- Reza Ghoochannejhad - Official FB Page
Category: Athlete Likes: 46476 Talking About: 10103
- Reza Ghoochannejhad: HT: 0-0
نیمه اول صفر صفر تموم شد
HT: 0-0
نیمه اول صفر صفر تموم شد
(Type: status | Published: 2014-06-21T16:52:21+0000 | Likes: 0 | Shares: 0)
[Sarzamin Pars] - Belakhare kodum page official reza ghoochannejhade???
[Negar Dargahi] - Ghoochiiiiiiii ❤
[Vahid Sezavar] - http://www.fifa.com/worldcup/matches/round=255931/match=300186466/man-of-the-match.html#nosticky
[Massi Nami] - atttacccccccccccccccccck plzzzzzzzzzzzzz
[Reyhaneh Gh] - Aaaliiiii budin bacheha haminjuri edame bedin...❤🙏
[Fabian Atashzaban] - Proud❤
Eyval👊🙊
[Carlos Queiroz Thank You - کارلوس کی روش ممنونیم ازت] - https://www.facebook.com/pages/Carlos-Queiroz-Thank-You-%DA%A9%D8%A7%D8%B1%D9%84%D9%88%D8%B3-%DA%A9%DB%8C-%D8%B1%D9%88%D8%B4-%D9%85%D9%85%D9%86%D9%88%D9%86%DB%8C%D9%85-%D8%A7%D8%B2%D8%AA/1467051566867622?ref=hl
[Mohamad Hosein Jaberzadeh Ansari] - Ali bod
In bazi barabar ba bord bod
[Naser Fagfury] - iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRANRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran IRAN iran
[Hojjat Hojjat] - ایول پهلوون.الان شمامی تونیدوسرتونوبالابگیریدوباغرورفریادبکشیدماتلاشمونو کردیم.:-)
[Vahid Nadji] - هر چی درد و بلای شماست بخوره تو سر اون داور بی وجدان و مسی مرده خور
[Ganesh Meher Soroush] - https://www.facebook.com/pages/کمپین-تشکر-از-تیم-ملی-برای-بازی-زیبا-مقابل-آرژانتین/717556544978844
[Alireza Geramiyan] - <3 <3 <3 بازی با ارژانتین عشقمونو به شماها بیشتر کرد
[Mandana Karimi] - Thank you so much. :)
[Alborz Saket] - nemidunam chi begam.. Faghat az ye chizi motmaenam.. MA MIRIM BALA.!!! behetun eftekhar mikonam bacheha
[Neda Harandyzadeh] - Aaali bod beheton eftekhar mikonim.
Mamnoon
[Fazel Eilyati] - شیر مادرت حلالت ...خدایی کولاک کردین
[Pantea Mirheydari] - اگه مسی هم گل نمی زد داور بهمون گل می زد
[Navid Hashemi] - You played amazing
[Ashkan Barselon] - https://www.facebook.com/Iran.National.Football.Team/photos/a.10150111834312032.282029.15362732031/10152098587197032/?type=1
[Za HRa Delavari] - man ravanitam ...ei kash.... <3
[Flora Ae] - we houden ven je Reza,,,, eftekhare ma hasti
[Adlin Sabet] - Khaste nabashin. Gochi ye Doone bezan dar vaze ro baz kon
[Mohammad Akbariyan] - Gochi,HT2 gool mizani har ki bade bazi in posto did like kone
[Bahareh Ghaderi] - Aliiiiiiiiyyyy bazi Kardin !!! ❤❤❤❤❤❤💚💚💚💚💚💚❤
[Kianoosh Gandomi] - شما تنها قدم نخواهید زد!!
[Nastaran Eap] - عالی بودین . دفاعی بدون نقص <3 همینطور ادامه بدین . خدا پشت و پناهتون <3
[Reza Solari] - Reza Ekhraj Nashiii Amoo
[Rose Sara Kouchak] - Brilliant half. Keep it up Reza!
[Saba Kh] - 2_0 Be nafa iran.yes we can :D
[Negar Dargahi] - Viva IRAN ❤❤
[Elymira Muo] - ايران سوراخش مي كنه🎉🎋🎊
[HN HI] - یه دو نه اییییییییییییییییییییییییییییییییییییییدددددددددددددددددد
[Niloofar Jalali Bafti] - Toro khoda ye goal bezanin!!! Shahrzad Yazdi
[Zohreh Ghobadi] - Go for it!!! We Love You!!
[Neda Mizbani] - U guys can doooo it
[Sharamun Nick] - دمت گرم عالی بودین
[SaBa Sh] - ghoooooooochaaaaaaaaaaan <3
[Mahmood GH] - toro khoda gol bezanin
[Shahrzad Yazdi] - Tekoon bede, khodet neshoon bede :P Niloofar Jalali Bafti HAMLE DADASH HAMLEEE..and teamwork and defaaaa .. va hamechii
[Yasi Jastmin] - :'( Meeeeeeer30 Bacheha <3
[Negar HB] - Zendegim bord haqeton bod . Doset daram booooos
[Saman Panapa] - Tamoomeshoon kon!
Soorakh soorakheshoon kon!
[كيم يا] - eeeeyvaaaal <3!!!! so damnnnn proud!
[Ali Say] - 100% PENALTY for IRAN!!
[Seba Batalla] - Q ojete q tienen estos pelotudo de argentina una bronca loco


text:
Antoy Pangipapasen Mod Biblia?
Kasin sakey itan ya . . .
libron ginawa na matatalinon totoo?
libron is-istorya labat so ibabaga to?
libron nanlapud Dios?
SAY IBABAGA NA BIBLIA
“Amin a Masanton Sulat et impuyan ira na Dios” odino nanlapud Dios.
SAY NITULONG TOD SIKA
Naamtaan moy ebat ed importante iran tepet.—Uliran 2:1-5.
Igiya toy bilay mo ed dugan direksion.—Salmo 119:105.
Ikdan to kay seguradon pag-asa.—Roma 15:4.
TUA KASI IBABAGA NA BIBLIA?
On, tan niay taloran rason:
Agmankokontraan. Say Biblia et insulat na manga 40 ya nanduruman totoo diad loob na 1,600 ya taon. Maslak ed sikara et agsankakabat. Balet, say makapabilib et mankokonektaan so interon libro!
Aliwan matila iray nansulat. Maslak ed saray managsulat na history et inyamot day impakatalo na bansa ra. Duma balet iray nansulat ed Biblia ta prangka dan inistorya iray lingo na bansa ra tan anggan saray mismon kasalanan da.—2 Awaran 36:15, 16; Salmo 51:1-4.
Nagagawan amin iray ibabaga to. Manga 200 ya taon antis nin nagawa, impaamta la na Biblia ya naderal so syudad a Babilonia. (Isaias 13:17-22) Imbaga to no panon ya naderal so Babilonia, tan binitla to ni ingen so mismon ngaran na mansakop ed satan!—Isaias 45:1-3.
Dakel ni ray hula ed Biblia ya tinmua anggad sankamelagan ya detalye. Agta ontan ya talagay iilaloan tayo ed libron nanlapud Dios?—2 Pedro 1:21.
ISIPEN PA
Panon ya naparakep na Salitay Dios so bilay mo?
Nabasa so ebat na Biblia diad ISAIAS 48:17, 18 tan 2 TIMOTEO 3:16, 17.


text:
DAGUPAN CITY--- Inatey so sakey laki legan ya asugatan so sakey Indian National kasumpalan iran pinaltog ed syudad na San Carlos, diad luyag na Pangasinan.
Agga la inmabet ya mabilay ed ospital so biktiman si Micheal Bumenlag, 33-anyos ya residente ed baranay San Pedro legan na asugatan si Jagdish Kaur, 36-anyos, sakey ya Indiano ya manaayam ed barangay Mabini ed abitlan syudad.
Onong ed impormasyon, akalugan ed duaran motorisiklo legan ya pasempet la ira nen paltogen ira na sakey laki ya akalugan ed motorsiklo.
Kasumpalan ton nia nala na say backride na suspek so bag neb Kaur na walay P10,000 nanlapod asingil dan kwarta diad kliyente da ed baley ya Mangatarem.
Pantakew so motibo ed sayan insedente ya paninisiaan dan tiniktikan ira na saray suspek.
Nala ed inpaka gawaan na krimen so sakey basyo, san tingga ng iinapan na calibre 45 ya paltog.
Natan aanapen ni nasaray kapulisan so suspek ya akatakas.


text:
DAGUPAN CITY-Pakaskasi so dinalanan na sakey ya 14-anyos ya dalagita ed lima na sarilin ama tonya kasumpalan ya dwaran beses iya rape-en ed baley na Dasol, dyad luyag na Pangasinan.
Onung ed say biktima, agawa so unaan ya inpan-rape na ama tonya ya sakey ya empleyado ed munisipyo nen Disyembre nen imbeneg ya taon tan atumbukan ni nen imbeneg labat ya Marso.
Paliwawa na dalaginding, abayagan antis tonyan imbaga ed say ina to so ginawan inpanmolestiya na ama tonya lapud say sobran takot.
Naantaan ya syan so iray atateng ya biktima kanyan umbibisita labat la ya ed say ama tonya.
Agga balet la nan-nunot so ina na biktima ya sampaan na kaso so akisyan-an ya mister lapud say ginawa tonya ed say anak tonya.
Natan ed aalagaren labat lay warrant of arrest laban ed say suspek legan ya ipapasilong ed counseling so biktima.


text:
DAGUPAN CITY---Initdan la na clearance ya Dagupan City PNP so saray kanayon na apatey ya Iranian National pian ibiyahe so bangkay ton nia paunla ed embahada da antis dan iyakar la ed bansan Iran kasumpalan iyan apatey na say kababayan ton nen inbeneg ya labi diad syudad na Dagupan.
Mismon say aggi na biktiman si Bagher Nasserosta tan san say live-in partner ton nian Pinay so akipituyaw ed kapulisan pian napagano so pangisempet ed say bangkay.
Inpasiguro balet na aggi na biktima ya ituloy da so pangisegep na kaso laban ed say kababayan dan suspek na si Afshin Mamdavi.
Inmuna ed saya, utang na kwarta na say suspek ed biktima so nanenengneng dan rason ed say inpamatey ed saya balet natan ipapasuot na suspek ya say kaaro ton apatey so walay utang ed sikato.


text:
DAGUPAN CITY---Lapod apikon ed ingal na tambutso na motorsiklo, amaltog so sakey barangay kapitan kalabian ed baley ya Mangaldan diad luyag na Pangasinan.
Agga apigilan ya manrorondan kapitan na si Jessie De Vera ya barangay Guiguilonen ed abitlan baley ya paputukan so san kaaron Jason Muerong tan Jordan Cabatlig parehon residente ed lugar kasumpalan iran sitaen lapod maingal dan tambutso na say luganan dan motorsiklo.
Imbes kunon ontonda ira ya, mas pinapeles na san kaaro so batik ya say luganan da rason no akin pinaputukan ira na say barangay kapitan osar so kalibre 40 ya paltog na walay pitoran bala.
Lapod saya, akena ed kawigin takeb si Muerong ya tampol met na inawit ed ospital.
Natan naaarap ed reklamo so barangay kapitan balet akatarya met kuno iyan ebatan so kaso.


text:
So Watchtower ago Awake! a manga Magasin
So initado sa Bibliya a magasin ami na kadownload sa labi 150 a katero. Inipikiilay o The Watchtower rekitano so bali o manga miyangolaola imanto sa donya mipantag ko manga inalamat sa Bibliya. Piyakapiya niyan so ginawa o manga taw okit ko mapiya a kabar ko Ndatoan o Tohan ago pagoman sa paratiyaya ki Jesu-Kristo. Inipikilay o Awake! o andamanaya i kasangora ko manga problima imanto a manga gawii ago pagoman sa kasarig ko diyandi o Miyaden mipantag ko malilintad ago malilindong a bago a donya.


text:
DAGUPAN CITY--Unabet ed masulok ya P300,000 so tinakew na iray matakew ed sakey ya negosyante dyad syudad na Dagupan, dyad luyag na Pangasinan.
Onung ed say impormasyon, limmoob so iray matakew ed say rerenta-an na apartment na biktiman si Aristo Tababa, 42, tan manaayam ed AB Fernandez Ave.
Ed say ginawan imbestigasyon na kapulisan, pwersa-an ya limmoob so iray suspek ed abitlan apartment ed say inpanderal na padlock na pwerta.
Naala na iray matakew so P300,000 ya kandidad na alahas, 3 cellphone, 2 ipods, P60,000 ya kandidad na kwarta.


text:
DAGUPAN CITY---Asugatan so sakey ama ya pinaltog na dilin anak to kasumpalan iyan pinanpasnokan lapod maringot ya kasilyas da ed baley ya Malasiqui diad luyag na Pangasinan.
Nantalo kuno so san aman Roberto Bonifacio san Jessie Bonifacio lapod agga binundakan ya danom na say suspek kasumpalan to iyan inosar rason ya inpan betag ya bote na say manpapasnok ya ama diad arapan na say anak to.
Atalsikan kuno ya bubog so suspek rason na inpamaltog to ed say ama to ya akena ed bukong to.
Agga met balet kuno plano na say suspek ya pateyen so ama ton nia no agga lapod say pasnok to labat ed say inpasita ed sikato.
Posibleng naarap balet ed kason frustrated paricide so suspek baley agga la kuno interesado so ama ya kasuan so anak to.


text:
DAGUPAN CITY---Onaabet ed masulok P200,000 ya kantidar na koleksyon ed pautang so nibatik ed sakey negosyante ya hinoldap na agga ni ra akabat na motorcycle riding in tandem suspect ed syudad na San Carlos, diad luyag na Pangasinan.
Anggapo lay agawaan na agga la nanpakabat na biktima no agga say iter so bitbit to ya bag karga so koleksyon na kwarta nen tutukan iya na paltog na saray suspek.
Tampol ya tinmakas so saray salarin ya akalugan ed motorsiklo kasumpalan ya nibatik so kwarta na biktima.
Sansia iyan iimbestigaan na saray pulis pian nakabatan so saray akatakas ya suspek.